CELEX: 52017JC0012
Language: da
Date: 2017-04-03
Title: Fælles forslag til RÅDETS AFGØRELSE om Unionens holdning i Associeringsrådet, nedsat ved associeringsaftalen mellem Den Europæiske Union, Det Europæiske Atomenergifællesskab og deres medlemsstater på den ene side og Georgien på den anden side for så vidt angår vedtagelsen af associeringsdagsordenen mellem EU og Georgien

EUROPA-KOMMISSIONEN
            Bruxelles, den 3.4.2017
            JOIN(2017) 12 final
            2017/0071(NLE)
            Fælles forslag til
            RÅDETS AFGØRELSE
            om Unionens holdning i Associeringsrådet, nedsat ved associeringsaftalen mellem Den Europæiske Union, Det Europæiske Atomenergifællesskab og deres medlemsstater på den ene side og Georgien på den anden side for så vidt angår vedtagelsen af associeringsdagsordenen mellem EU og Georgien
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Forbindelserne mellem EU og Georgien er i øjeblikket baseret på associeringsaftalen og rammerne for den europæiske naboskabspolitik, der blev taget op til revision i 2015
                  1
               . De vigtigste principper for de bilaterale forbindelser er i denne forbindelse en højere grad af differentiering mellem partnerlande og større ejerskab i disse lande.
            
            
               Associeringsaftalen mellem EU og Georgien ("associeringsaftalen") blev undertegnet den 27. juni 2014 og anvendtes midlertidigt fra den 1. september 2014 indtil fuldførelsen af ratifikationsprocessen. Associeringsaftalen trådte i kraft og anvendes fuldt ud fra den 1. juli 2016.
            
            
               Med henblik på at forberede og lette gennemførelsen af associeringsaftalen blev parterne enige om en associeringsdagsorden på et møde i samarbejdsrådet den 26. juni 2014. Associeringsdagsordenen udgjorde en praktisk ramme for udarbejdelsen af en liste over prioriteter for fælles arbejde i perioden 2014-2016. Disse prioriteter blev baseret på associeringsaftalens struktur under hensyntagen til det overordnede mål om politisk associering og økonomisk integration.
            
            
               Da associeringsaftalen har fundet anvendelse siden den 1. juli 2016, er der behov for at ajourføre associeringsdagsorden. Det er en politisk prioritet og skal afspejle de nuværende forbindelser mellem EU og Georgien.
            
            
               I nærværende dokument ajourføres associeringsdagsordenen 2014-2016, og dens fokus justeres, så der fastsættes nye prioriteter for det fælles arbejde i perioden 2017-2020. Der skelnes mellem prioriteter på kort sigt (med hensyn til hvilke, der bør gøres betydelige fremskridt inden udgangen af 2018) og prioriteter på mellemlangt sigt (med hensyn til hvilke, der bør gøres betydelige fremskridt inden 2019-2020).
            
            
               •Sammenhæng med de gældende regler på samme område
            
            
               
                  Associeringsdagsordenen er i overensstemmelse med EU's politiske mål på dette område. Disse prioriteter er navnlig politisk og økonomisk stabilisering af nabolandene og stabilisering af deres sikkerhed, forfølgelse af EU's interesser og fremme af universelle værdier.
               
            
            
               •Sammenhæng med Unionens politik på andre områder
            
            
               
                  Den foreslåede associeringsdagsorden, som afspejler EU's mangeårige engagement i sin østlige partner, er fuldt på linje med den globale strategi for Den Europæiske Unions udenrigs- og sikkerhedspolitik. I strategien opfordres der til at investere i østlige staters og samfunds modstandsdygtighed og samtidig opbygge tættere forbindelser. Med denne integrerede tilgang til modstandsdygtighed tages der fat på de mest akutte tilfælde af statslig, økonomisk, samfundsmæssig og klima-/energimæssig skrøbelighed.
               
               
                  I dokumentet tages der desuden hensyn til:
               
            
            
               behovet for et stærkere demokrati og retsstatsprincippet
            
            
               fremme af menneskerettighederne, de grundlæggende frihedsrettigheder og god regeringsførelse
            
            
               det øgede fokus på internationalt samarbejde til bekæmpelse af terrorisme, konfliktforebyggelse og regional stabilitet samt
            
            
               potentialet i fri handel i en fuldt fungerende markedsøkonomi med politikker, der gradvis bringes i overensstemmelse med EU's politikker for at skabe vækst og beskæftigelse.
            
            
               2.RETLIGE ASPEKTER
            
            
               
                  Dette forslag til Rådets afgørelse om Den Europæiske Unions holdning i det associeringsråd, der er oprettet ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side med henblik på vedtagelsen af associeringsdagsordenen, har hjemmel i artikel 218, stk. 9, i traktaten om Den Europæiske Unions funktionsmåde (TEUF). Det materielle retsgrundlag for vedtagelsen af associeringsdagsordenen er artikel 217 i TEUF (samarbejde med tredjelande).
               
            
         
         
            
               
                  Det forventes, at associeringsdagsordenen vedtages ved brevveksling mellem medlemmerne af Associeringsrådet EU-Georgien efter vedtagelse af EU's holdning inden for selve Associeringsrådet af Rådet for Den Europæiske Union på grundlag af artikel 218, stk. 9, i TEUF. Den vedtagne associeringsdagsorden vil danne grundlag for programmeringen under det europæiske naboskabsinstrument.
               
            
            
               I Rådets konklusioner om revision af den europæiske naboskabspolitik af 14. december 2015 blev der udtrykt tilfredshed med forslagene i den fælles meddelelse om revision af den europæiske naboskabspolitik
                  2
               . Disse forslag tager sigte på "yderligere udvikling af forbindelserne med partnere, der ønsker at uddybe forholdet til EU på grundlag af fælles værdier." I den fælles meddelelse understreges associeringsdagsordenens og partnerskabsprioriteternes rolle som grundlaget for opstilling af bistandsprioriteter.
            
            
               3.RESULTATERNE AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               
                  Ikke relevant.
               
            
            
               •Høring af interesserede parter
            
            
               
                  Disse tekster blev udarbejdet efter tæt samråd med de relevante tjenestegrene i Kommissionen og medlemsstaternes repræsentanter i Rådets for Den Europæiske Unions gruppe vedrørende Østeuropa og Centralasien. I teksterne tages der også hensyn til drøftelser med EU's partnere i Georgien.
               
               
                  Der blev afholdt høringer af civilsamfundsaktører i Tbilisi i oktober og november 2016. Der er taget hensyn til alle væsentlige input i den vedhæftede tekst, hvilket omfatter:
               
            
            
               detaljerede indikatorer for prioriterede aktioner
            
            
               en højere grad af inddragelse af civilsamfundet i reform- og beslutningsprocesser
            
            
               reform af retsvæsenet, energisektoren og de offentlige myndigheder
            
            
               korruptionsbekæmpelse 
            
            
               situationen i mediesektoren og 
            
            
               gennemførelse af det vidtgående og brede frihandelsområde.
            
            
               
                  Disse høringer fandt sted efter de retningslinjer, der er fastlagt i den reviderede europæiske naboskabspolitik.
               
            
            
               •Indhentning og brug af ekspertbistand
            
            
               
                  Den relevante tematiske ekspertbistand var til rådighed internt, enten i EU-Kommissionens hovedkvarter i Bruxelles eller i EU-delegationen i Georgien i Tbilisi.
               
            
            
               •Konsekvensanalyse
            
            
               
                  Ikke relevant.
               
            
            
               •Målrettet regulering og forenkling
            
         
         
            
               
                  Ikke relevant.
               
            
            
               •Grundlæggende rettigheder
            
            
               
                  Ingen virkning for de grundlæggende rettigheder i medlemsstaterne i Den Europæiske Union.
               
               
                  For de grundlæggende rettigheder i Georgien forventes virkningerne at være positive. Denne vurdering bygger på, at Georgien i associeringsdagsordenen har forpligtet sig til følgende:
               
            
            
               gennemførelse af tilsagn og forpligtelser i henhold til international og national ret vedrørende menneskerettighederne og overholdelse af de grundlæggende friheder
            
            
               styrkelse af stabiliteten, uafhængigheden og effektiviteten af institutioner, der sikrer demokratiet og retsstaten i Georgien
            
            
               integration af de nationale mindretal
            
            
               anerkendelse af demokratiske valg og fuld tilslutning til alle anbefalinger fra Kontoret for Demokratiske Institutioner og Menneskerettigheder under Organisationen for Sikkerhed og Samarbejde i Europa (OSCE) 
            
            
               respekt for retsvæsenets uafhængighed, effektivitet, upartiskhed og professionalisme
            
            
               fremme af god regeringsførelse gennem en reform af den offentlige forvaltning, forvaltning af de offentlige finanser og bedre adgang til information samt
            
            
               opretholdelse af ytringsfriheden og mediernes uafhængighed.
            
            
               EU og Georgien er i regelmæssig dialog om menneskerettighederne vedrørende en række områder, herunder: 
            
            
               ytringsfrihed 
            
            
               mediefrihed 
            
            
               foreningsfrihed 
            
            
               tortur, mishandling og forholdene under frihedsberøvelse 
            
            
               diskrimination og kønsrelateret vold 
            
            
               kvinders og børns rettigheder 
            
            
               beskyttelse af personer, der tilhører nationale mindretal og 
            
            
               religionsfrihed.
            
         
         
            
               4.VIRKNINGER FOR BUDGETTET
            
            
               
                  Ingen yderligere budgetmæssige virkninger ud over det, der er fastsat i tidligere internationale EU-forpligtelser. Yderligere budgetmæssige virkninger vil blive fastsat ved særskilte forslag såsom den kommende fælles støtteramme under det europæiske naboskabsinstrument for 2017-2020.
               
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
            
               
                  Gennemførelsen af associeringsdagsordenen mellem EU og Georgien vil være underlagt regelmæssig overvågning, mindst en gang om året. Overvågningen vil blive gennemført i sammenhæng med revisionsmekanismerne og møderne, der er knyttet til det bilaterale samarbejde mellem EU og Georgien under associeringsaftalen.
               
            
            
               6.HENVISNINGER
            
            
               (a)Associeringsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side, undertegnet den 27. juni 2014 (EUT L 261 af 30.8.2014)
            
            
               (b)Fælles meddelelse til Europa-Parlamentet, Rådet, Det Europæiske Økonomiske og Sociale Udvalg og Regionsudvalget, Revision af den europæiske naboskabspolitik (JOIN/2015/050 final)
            
            
               (c)Rådets konklusioner om revision af den europæiske naboskabspolitik af 14. december 2015
            
            
               (d)Europa-Parlamentets og Rådets forordning (EU) nr. 232/2014 af 11. marts 2014 om oprettelse af et europæisk naboskabsinstrument (EUT L 77/27 af 15.3.2014)
            
            
               (e)Georgiens tiltrædelse af energifællesskabstraktaten, godkendt ved 14. møde i Energifællesskabets Ministerråd den 14. oktober 2016 i Sarajevo
            
            
               (f)Aftale, der forbinder Georgien til Horisont 2020-programmet, undertegnet i Bruxelles den 29. april 2016
            
            
               (g)Protokol til partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Georgien på den anden side vedrørende en rammeaftale mellem Den Europæiske Union og Georgien om de generelle principper for Georgiens deltagelse i Unionens programmer, undertegnet den 12. december 2013 (EUT L 8 af 11.1.2014)
            
            
               (h)Aftale mellem Den Europæiske Union og Georgien om beskyttelse af geografiske betegnelser for landbrugsprodukter og fødevarer, undertegnet den 14. juli 2011 (EUT L 93 af 30.3.2012)
            
            
               (i)Aftale om et fælles luftfartsområde mellem Den Europæiske Union og dens medlemsstater på den ene side og Georgien på den anden side, undertegnet den 2. december 2010 (EUT L 321 af 20.11.2012)
            
            
               (j)Aftale mellem Den Europæiske Union og Georgien om tilbagetagelse af personer, der er bosiddende uden tilladelse, undertegnet den 22. november 2010 (EUT L 52 af 25.2.2011)
            
            
               (k)Aftale mellem Den Europæiske Union og Georgien om lettelse af udstedelsen af visa, undertegnet den 17. juni 2010 (EUT L 52 af 25.2.2011)
            
            
               (l)Fælles erklæring om et mobilitetspartnerskab mellem Den Europæiske Union og Georgien, Bruxelles, den 30. november 2009
            
            
               (m)Aftale mellem Den Europæiske Union og Georgien om status for Den Europæiske Unions observatørmission i Georgien, undertegnet den 3. november 2008 (EUT L 310 af 21.11.2008)
            
            
               (n)Aftale mellem Den Europæiske Union og Georgiens regering om status i Georgien for Den Europæiske Unions særlige repræsentant for Sydkaukasus og dennes støttegruppe, undertegnet den 12. maj 2006 (EUT L 135 af 23.5.2006)
            
         
         
            
               2017/0071 (NLE)
            
            
               Fælles forslag til
            
            
               RÅDETS AFGØRELSE
            
            
               om Unionens holdning i Associeringsrådet, nedsat ved associeringsaftalen mellem Den Europæiske Union, Det Europæiske Atomenergifællesskab og deres medlemsstater på den ene side og Georgien på den anden side for så vidt angår vedtagelsen af associeringsdagsordenen mellem EU og Georgien
               
            
               RÅDET FOR DEN EUROPÆISKE UNION
            
            
               under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 9,
            
            
               under henvisning til associeringsaftalen mellem Den Europæiske Union, Det Europæiske Atomenergifællesskab og deres medlemsstater på den ene side og Georgien på den anden side ("associeringsaftalen"), særlig artikel 406,
            
            
               under henvisning til fælles forslag fra Europa-Kommissionen og Unionens højtstående repræsentant for udenrigsanliggender og sikkerhedspolitik, og
            
            
               ud fra følgende betragtninger:
            
            
               1)Associeringsaftalen blev undertegnet den 27. juni 2014.
            
            
               2)Associeringsaftalen trådte i kraft den 1. juli 2016.
            
            
               3)For at støtte anvendelsen af associeringsaftalen er parterne blevet enige om at forhandle om en associeringsdagsorden med henblik på at opstille en liste over prioriteter for fælles arbejde sektor for sektor.
            
            
               4)Parterne er blevet enige om en associeringsdagsorden, som har til formål at forberede og lette gennemførelsen af associeringsaftalen, og som skal vedtages af det associeringsråd, der er oprettet i medfør af associeringsaftalen.
            
            
               5)Den holdning, som Unionen skal indtage i Associeringsrådet, til vedtagelsen af associeringsdagsordenen mellem EU og Georgien, skal vedtages af Rådet —
            
            
               VEDTAGET DENNE AFGØRELSE:
            
            
               Artikel 1
            
            
               Unionens holdning i Associeringsrådet nedsat ved associeringsaftalen mellem Den Europæiske Union, Det Europæiske Atomenergifællesskab og deres medlemsstater på den ene side og Georgien på den anden side for så vidt angår vedtagelsen af associeringsdagsordenen mellem EU og Georgien, baseres på det udkast til henstilling fra Associeringsrådet, der er knyttet til denne afgørelse.
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Udfærdiget i Bruxelles, den .
            
         
         
            
               
                     På Rådets vegne
               
               
                     Formand
               
            
         
         
            
                  
                     (1)
                  Rådets konklusioner om revision af den europæiske naboskabspolitik af 14. december 2015.
               
               
                  
                     (2)
                  JOIN(2015) 50 af 18.11.2015.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 3.4.2017
            JOIN(2017) 12 final
            BILAG
            til
            Fælles forslag tilRÅDETS AFGØRELSE
            om Unionens holdning i Associeringsrådet, nedsat ved associeringsaftalen mellem Den Europæiske Union, Det Europæiske Atomenergifællesskab og deres medlemsstater på den ene side og Georgien på den anden side for så vidt angår vedtagelsen af associeringsdagsordenen mellem EU og Georgien
            
               
         
         
            
               ASSOCIERINGSRÅDET EU-GEORGIENS AFGØRELSE nr. XX/2017 af den [DAY. MONTH 2017]
            
            
            
               Aftale om associeringsdagsordenen mellem EU og Georgien
            
            
            
               ASSOCIERINGSRÅDET EU-GEORGIEN HAR —
            
            
            
               under henvisning til associeringsaftalen EU-Georgien mellem Den Europæiske Union, Det Europæiske Atomenergifællesskab og deres medlemsstater på den ene side og Georgien på den anden side, og
            
            
            
               ud fra følgende betragtninger:
            
            
               1)
                     Associeringsaftalen mellem Den Europæiske Union, Det Europæiske Atomenergifællesskab og deres medlemsstater på den ene side og Georgien på den anden side blev undertegnet den 27. juni 2014 og trådte i kraft den 1. juli 2016.
            
            
               2)
                     I artikel 406 i associeringsaftalen mellem EU og Georgien gives Associeringsrådet beføjelse til at træffe passende afgørelser med henblik på virkeliggørelse af aftalens mål
            
            
               3)
                     Efter artikel 420 i associeringsaftalen EU-Georgien træffer parterne alle fornødne almindelige eller særlige foranstaltninger til at opfylde deres forpligtelser i henhold til aftalen, og de drager omsorg for, at aftalens mål virkeliggøres.
            
            
               4)
                     I revisionen af den europæiske naboskabspolitik blev det foreslået at indlede en ny fase med gensidigt engagement med partnerne for at øge ejerskabsfølelsen hos begge parter.
            
            
               5)
                     EU og Georgien ønsker at konsolidere deres partnerskab ved at fastlægge et sæt prioriteter for perioden 2017-2020 med henblik på at støtte og styrke Georgiens modstandsdygtighed og stabilitet og samtidig søge en tættere politisk associering og dybere økonomisk integration.
            
            
                6) 
                     Parterne i associeringsaftalen EU-Georgien er derfor blevet enige om teksten til associeringsdagsordenen mellem EU og Georgien, der understøtter gennemførelsen af associeringsaftalen EU-Georgien og koncentrerer samarbejdet om fælles interesser, der er fastlagt i fællesskab —
            
            
            
               VEDTAGET DENNE AFGØRELSE:
            
            
            
               Artikel 1
            
         
         
            
            
               Associeringsrådet vedtager associeringsdagsordenen mellem EU og Georgien som fastsat i bilaget.
            
            
            
               Artikel 2
            
            
            
               Associeringsdagsordenen mellem EU og Georgien 2017-2020 erstatter associeringsdagsordenen mellem EU og Georgien 2014-2016, som blev vedtaget den 26. juni 2014.
            
            
            
               Artikel 3
            
            
            
               Denne afgørelse træder i kraft på dagen for vedtagelsen.
            
            
            
               Udfærdiget i Bruxelles, den [day. month 2017].
            
            
            
               På Associeringsrådets vegne
            
            
            
               Formand
            
            
            
               ***
            
            
               
            
               BILAG
            
         
         
            
            
            
               
                                               
                  
            
            
            
            
            
               ASSOCIERINGSDAGSORDEN
            
            
            
               mellem 
            
            
            
               DEN EUROPÆISKE UNION 
            
            
            
               OG 
            
            
            
               Georgien
            
            
            
            
            
            
         
         
            
            
            
               Indholdsfortegnelse
            
            
            
               1.
                     Principper, instrumenter og ressourcer til gennemførelse af associeringsdagsordenen
                     
            
            
               2. 
                     Associeringsdagsordenens prioriteter
                     
            
            
               2.1
                     Foranstaltninger med højest prioritet
                     
            
            
               2.2
                     Demokrati, menneskerettigheder, god regeringsførelse og styrkelse af institutioner
                     
            
            
               Retsvæsenet
                     
            
            
               Retshåndhævelse
                     
            
            
               Korruptionsbekæmpelse, reform af den offentlige forvaltning og offentlige tjenester
                     
            
            
               Mishandling og tortur
                     
            
            
               Ligebehandling
                     
            
            
               Børns rettigheder
                     
            
            
               Fagforeningsrettigheder og grundlæggende arbejdsmarkedsstandarder
                     
            
            
               2.3
                     Udenrigs- og sikkerhedspolitik
                     
            
            
               Terrorisme, ikke-spredning af masseødelæggelsesvåben og ulovlig våbeneksport
                     
            
            
               Fredelig konfliktløsning
                     
            
            
               Den Internationale Straffedomstol (ICC)
                     
            
            
               2.4
                     Retfærdighed, frihed og sikkerhed
                     
            
         
         
            
               Beskyttelse af personoplysninger
                     
            
            
               Migration og asyl
                     
            
            
               Grænseforvaltning
                     
            
            
               Bekæmpelse af organiseret kriminalitet
                     
            
            
               Bekæmpelse af ulovlige narkotika
                     
            
            
               Hvidvaskning af penge og finansiering af terrorisme
                     
            
            
               Samarbejde om bekæmpelse af terrorisme
                     
            
            
               Retligt samarbejde
                     
            
            
               2.5
                     Handel og handelsrelaterede anliggender samt bæredygtig udvikling
                     
            
            
               Varehandel
                     
            
            
               Tekniske forskrifter, standardisering og tilhørende infrastruktur
                     
            
            
               Sundheds- og plantesundhedsmæssige (SPS) foranstaltninger
                     
            
            
               Told- og handelslettelser
                     
            
            
               Oprindelsesregler
                     
            
            
               Etablering, handel med tjenesteydelser og elektronisk handel
                     
            
            
               Løbende betalinger og kapitalbevægelser
                     
            
            
               Offentlige udbud
                     
            
            
               Intellektuelle ejendomsrettigheder
                     
            
            
               Konkurrence
                     
            
            
               Gennemsigtighed
                     
            
         
         
            
               Handel og bæredygtig udvikling
                     
            
            
               2.6
                     Økonomisk udvikling og markedsmuligheder
                     
            
            
               Landbrug og udvikling af landdistrikter
                     
            
            
               Offentlig intern finanskontrol og ekstern revision
                     
            
            
               Beskatning
                     
            
            
               Statistikker
                     
            
            
               Forbrugerpolitik
                     
            
            
               Selskabsret, regnskabs- og revisionsvæsen samt virksomhedsledelse
                     
            
            
               Finansielle tjenesteydelser
                     
            
            
               Industri- og virksomhedspolitik og minedrift
                     
            
            
               Turisme
                     
            
            
               Beskæftigelse, social- og arbejdsmarkedspolitik og lige muligheder
                     
            
            
               Samarbejde om den digitale økonomi og det digitale samfund
                     
            
            
               Fiskeri og havpolitik
                     
            
            
               Folkesundhed
                     
            
            
               2.7
                     Konnektivitet, energieffektivitet, miljø, klimaforanstaltninger og civilbeskyttelse
                     
            
            
               Transport
                     
            
            
               Energisamarbejde
                     
            
            
               Miljø
                     
            
            
               Klimaændringer
                     
            
         
         
            
               Civilbeskyttelse
                     
            
            
               2.8
                     Mobilitet og mellemfolkelig kontakt
                     
            
            
               Samarbejde inden for forskning, teknologisk udvikling og innovation
                     
            
            
               Almen uddannelse, erhvervsuddannelse og ungdomsanliggender
                     
            
            
               Samarbejde på det kulturelle område
                     
            
            
               Samarbejde på det audiovisuelle område og medieområdet
                     
            
            
               Regionaludvikling og regionalt samarbejde
                     
            
            
               Deltagelse i EU's agenturer og programmer
                     
            
            
               Opsøgende arbejde med offentligheden og synlighed i offentligheden
                     
            
            
            
               
            
               Associeringsdagsorden
            
            
               mellem Den Europæiske Union og Georgien
            
            
            
               Den 27. juni 2014 undertegnede Den Europæiske Union og Georgien ("parterne") en ambitiøs og innovativ associeringsaftale omfattende et vidtgående og bredt frihandelsområde (DCFTA). Efter afslutningen af ratificeringsprocessen begyndte den fulde anvendelse af associeringsaftalen den 1. juli 2016. 
            
            
            
               Den 26. juni 2014 nåede EU og Georgien til enighed om en associeringsdagsorden med henblik på at forberede og lette gennemførelsen af associeringsaftalen. Dagsordenen indeholder en ramme for fastsættelse af prioriteter for fælles arbejde i perioden 2014-16 for at indfri de mål om politisk associering og økonomisk integration, der er fastsat i associeringsaftalen.
            
            
            
               I nærværende dokument ajourføres associeringsdagsordenen 2014-2016, og dens fokus justeres, ligesom der fastsættes nye prioriteter for det fælles arbejde i perioden 2017-2020. Der skelnes mellem prioriteter på kort sigt (som bør indfries, eller med hensyn til hvilke der bør gøres betydelige fremskridt inden udgangen af 2018) og prioriteter på mellemlangt sigt (som bør indfries, eller med hensyn til hvilke der bør gøres betydelige fremskridt inden udgangen af 2020). 
            
            
         
         
            
               At der i associeringsdagsordenen fokuseres på et begrænset antal prioriteter bør ikke berøre omfanget af eller mandatet for den igangværende dialog, der føres inden for rammerne af andre relevante aftaler eller det østlige partnerskabs multilaterale spor. Det bør heller ikke foregribe gennemførelsen af tilsagn, der er givet i henhold til associeringsaftalen/DCFTA siden dens ikrafttræden den 1. juli 2016.
            
            
            
               Desuden er Georgiens fortsatte gennemførelse af handlingsplanen om visumliberalisering, ud over dialogen om visumliberalisering, der tager sigte på en væsentlig forbedring af mobiliteten og de mellemfolkelige kontakter mellem de to parter, et grundlæggende element, der underbygger politisk associering og økonomisk integration mellem Georgien og Den Europæiske Union som omhandlet i associeringsaftalen. EU anerkender Georgiens fremskridt, der opfylder alle de nødvendige benchmark i handlingsplanen for visumliberalisering, og som førte til Kommissionens vedtagelse af en fjerde og sidste statusrapport den 18. december 2015. Denne ajourførte associeringsdagsorden tager også sigte på at holde rede på og yderligere fremme vedvarende resultater på alle områder inden for alle områder i handlingsplanen. 
            
            
               1.
                     Principper, instrumenter og ressourcer til gennemførelse af associeringsdagsordenen
            
            
            
               Følgende fælles principper vil gælde for gennemførelsen af associeringsdagsordenen:
            
            
               Foranstaltninger, der træffes inden for rammerne af associeringsdagsordenen, bør gennemføres under hensyntagen til det overordnede mål om politisk associering og økonomisk integration
            
            
               Prioriteterne i associeringsdagsordenen supplerer EU's og Georgiens ansvar for at gennemføre bestemmelserne i associeringsaftalen EU-Georgien fuldt ud, nu hvor den er trådt fuldt ud i kraft
            
            
               Associeringsdagsordenen bør gennemføres med fuld respekt for principperne om gennemsigtighed, ansvarlighed og rummelighed
            
            
               Associeringsdagsordenen kræver, at begge parter engagerer sig i gennemførelsen 
            
            
               Associeringsdagsordenen har til formål at opnå konkrete og fastsatte resultater ved gradvis gennemførelse af praktiske foranstaltninger
            
            
               Parterne anerkender betydningen af at støtte de aftalte prioriteter gennem passende og tilstrækkelige politiske, tekniske og finansielle midler, og
            
            
               Gennemførelsen af associeringsdagsordenen vil være underlagt årlig rapportering, overvågning og vurdering. De fremskridt, der er gjort, vil blive gennemgået, bl.a. inden for rammerne af de institutionelle strukturer, der fastsættes i associeringsaftalen. Civilsamfundet vil også blive tilskyndet til at koncentrere sine overvågningsaktiviteter om associeringsdagsordenen 
            
            
               Den Europæiske Union vil støtte Georgien i at gennemføre de mål og prioriteter, der er fastlagt i associeringsdagsordenen. Det vil den gøre ved at anvende alle tilgængelige kilder til EU-støtte samt ekspertise og rådgivning, bedste praksis og knowhow, udveksling af oplysninger, støtte til kapacitetsopbygning og institutionel styrkelse. Den vil også tilskynde til og søge at koordinere støtte fra Georgiens øvrige partnere. EU's relevante finansielle instrumenter vil også være til rådighed og kunne bidrage til gennemførelsen af associeringsdagsordenen. Alligevel er associeringsdagsordenen ikke i sig selv et dokument om finansiel programmering og erstatter ikke det programmerings- eller formuleringsarbejde, som parterne udfører.
            
            
               EU's støtte vil blive ydet inden for rammerne af de overordnede prioriteter for bistanden til Georgien som angivet i den fælles støtteramme under det europæiske naboskabsinstrument (ENI) og i flerlandeprogrammeringen under ENI som en del af de samlede finansielle midler, der er til rådighed for Georgien, og under fuld overholdelse af de relevante gennemførelsesbestemmelser og -procedurer for EU's eksterne bistand. 
            
            
               Nærværende associeringsdagsorden finder anvendelse fra tidspunktet for vedtagelsen, i første omgang for en periode på fire år, som kan forlænges efter aftale mellem parterne. Den kan til enhver tid ændres eller ajourføres efter aftale i Associeringsrådet EU-Georgien.
            
            
               
            
               2. 
                     Associeringsdagsordenens prioriteter
            
            
            
               2.1Foranstaltninger med højest prioritet
            
         
         
            
            
               I overensstemmelse med de fire prioriteter, der blev aftalt på topmødet i Riga, betragtes følgende reformforanstaltninger som prioriterede:
            
            
               Styrkede institutioner og god regeringsførelse
            
            
               1/ Uafhængigt retsvæsen og uafhængige retshåndhævende myndigheder
            
            
               Fortsætte reformen af retsvæsenet, navnlig for at sikre dommernes fulde uafhængighed og styrke retssystemets ansvarlighed, effektivitet, upartiskhed og professionalisme, ved at gennemføre vigtige reformer af retsvæsenet, hvilket bl.a. omfatter det øverste domstolsråd, anklagemyndigheden, retlig ansvarliggørelse, domstolenes institutionelle struktur, et effektivt elektronisk sagsstyringssystem, juridisk bistand og juridiske tjenester, handelsret og alternative tvistbilæggelsesordninger. Øge den demokratiske kontrol med retshåndhævende myndigheder og disses ansvarlighed, idet disse ikke bør udsættes for politisk eller anden utidig indblanding. 
            
            
               2/ Reform af den offentlige forvaltning og forbedring af de offentlige tjenester
            
            
               Fortsætte reformen af den offentlige forvaltning i overensstemmelse med principperne for offentlig forvaltning med fokus på at fremme en ansvarlig, effektiv, virkningsfuld og gennemsigtig offentlig forvaltning og på at opbygge et meritbaseret og professionelt embedsværk, på at levere offentlige tjenesteydelser af høj kvalitet og på at forbedre styringen af de offentlige finanser. Sikre en effektiv gennemførelse af den nationale strategi og handlingsplan for bekæmpelse af korruption for at forebygge, afsløre og bekæmpe korruption. 
            
            
               3/ Menneskerettigheder og grundlæggende frihedsrettigheder
            
            
               Fortsætte en effektiv gennemførelse af loven om beskyttelse mod forskelsbehandling og styrke mediepluralisme, -gennemsigtighed og -uafhængighed; etablere en uafhængig undersøgelsesmekanisme til undersøgelse af påstande om mishandling fra de retshåndhævende organers side; øge ligestillingen mellem kønnene og sikre ligebehandling i det sociale, politiske og økonomiske liv og fokusere på foranstaltninger til beskyttelse af børn mod alle former for vold. Fortsætte reformbestræbelserne for at sikre et højt beskyttelsesniveau for personoplysninger
            
            
               4/ Fredelig konfliktløsning
            
            
               Bevare et effektivt samarbejde mellem EU og Georgien om løsning af konflikten inden for de aftalte rammer; fastholde konstruktiv deltagelse i og sikre støtte til de internationale drøftelser i Genève under ledelse af EU, FN og OSCE; anvende Den Europæiske Unions observatørmission i Georgien til at bidrage til stabilitet, normalisering og tillidsskabelse; træffe passende foranstaltninger til at fremme handel, fri bevægelighed og økonomiske bånd på tværs af administrative grænselinjer, herunder revision af lovgivning.
            
            
               
            
               Økonomisk udvikling og markedsmuligheder
            
            
               5/ Forbedret erhvervsklima og investeringsforvaltning
            
            
               Gennemføre strategien for SMV'er og den tilhørende handlingsplan for 2016-2017 samt efterfølgende handlingsplaner; fortsætte med at forbedre retsgrundlaget, det operationelle miljø og støtten til SMV'er; forbedre den offentlig-private dialog for at identificere prioriterede områder i den private sektor med behov for støtte til strukturelle økonomiske reformer. Støtte infrastrukturreformer i den finansielle sektor (lovgivning om og reform af banksektoren, forbedrede registre for kredit/sikkerhedsstillelse, bedre finansiel rapportering og revision, foranstaltninger til udvikling af kapitalmarkederne, f.eks. udvikling af mikrokreditter, leasing, factoring og forsikring); indføre alternative metoder til bilæggelse af handelstvister og håndhævelse af kontrakter. 
            
            
               6/ Landbrug og udvikling af landdistrikter
            
            
               Gennemføre Georgiens strategi for landdistrikter for 2017-2020; støtte udviklingen af effektive værdikæder og hjælpe SMV'erne med at øge deres konkurrenceevne i udvalgte sektorer med høj eksportværdi.
            
            
               7/ Reformer vedrørende handel og foranstaltninger på sundheds- og plantesundhedsområdet
            
            
               Gennemføre strategien vedrørende tekniske handelshindringer; udvikle infrastruktur i forbindelse med forvaltningen af standarder, tekniske forskrifter, metrologi, markedsovervågning, akkreditering og overensstemmelsesvurderingsprocedurer; gennemføre markedsovervågningsstrategien; yderligere forbedre handelsstatistikker; gennemføre den strategiske ramme for toldsamarbejde, tilnærme lovgivning om toldmyndighedernes håndhævelse af intellektuelle ejendomsrettigheder og sikre overholdelsen af "standstill"-klausulen for gældende importafgifter.
            
            
               Gennemføre strategi- og tilnærmelsesprogrammet for fødevaresikkerhed, navnlig loven om fødevaresikkerhed og trinvist vedtage den horisontale gennemførelseslovgivning; sikre at den kompetente myndighed foretager veterinær-, plantesundheds- og fødevaresikkerhedskontrol ved grænsekontrolstederne; støtte systemet for tidlig varsling for sikre fødevarer og foder, dyresundhed og plantesundhed og øge laboratoriekapaciteten for foranstaltninger på sundheds- og plantesundhedsområdet. 
            
         
         
            
               Konnektivitet, energieffektivitet, miljø og klimaforanstaltninger
            
            
               8/Energisikkerhed og energieffektivitet 
            
            
               Støtte den rettidige gennemførelse af forpligtelser affødt af Georgiens formelle tiltrædelse af Energifællesskabet og styrke især energisikkerhed og energieffektivitet, herunder gennem reformer af lovgivning og investeringer. 
            
            
               9/ Transport
            
            
               Udvikle økonomisk betydende infrastruktur, herunder gennem yderligere gennemførelse af projekter til udvikling af TEN-T-hovednettet.
            
            
               
            
               10/ Miljø- og klimaforanstaltninger
            
            
               Styrke miljøforvaltningen ved at vedtage og gennemføre ny lovgivning om miljøkonsekvensvurdering, strategisk miljøvurdering og erstatningsansvar på miljøområdet; inddrage alle berørte parter samt integrere miljøet i andre politikområder og forbedre informationsudvekslingen ved at sikre offentlig adgang til miljøoplysninger og offentlig deltagelse i beslutningsprocesser. Færdiggøre en lavemissionsudviklingsstrategi. Ratificere den nye globale aftale om klimaændringer (Parisaftalen).
            
            
               Mobilitet og mellemfolkelig kontakt
            
            
               11/ Migration, asyl og grænseforvaltning
            
            
               Opretholde opfyldelsesniveauet for alle benchmarks i handlingsplanen for visumliberalisering, effektivt gennemføre mobilitetspartnerskabet mellem EU og Georgien, Georgiens migrationsstrategi for 2016-2020 og Georgiens statslige grænseforvaltningsstrategi for 2014-2018 og de tilhørende handlingsplaner. 
            
            
               12/ Uddannelse, beskæftigelse, innovation og ungdomsanliggender
            
            
               Forbedre de samlede resultater på uddannelsesområdet gennem en omfattende reform af uddannelsessystemet og udvikle en strategisk tilgang til beskæftigelse og erhvervsuddannelse; udvikle en vision og strategi for udvikling af den georgiske innovationspolitik.
            
            
               
            
               2.2Demokrati, menneskerettigheder, god regeringsførelse og styrkelse af institutioner
            
            
            
               Den politiske dialog og samarbejdet om reformer inden for rammerne af denne associeringsdagsorden tager sigte på at øge respekten for de demokratiske principper, retsstatsprincippet og god regeringsførelse, menneskerettighederne og de grundlæggende frihedsrettigheder, herunder rettighederne for personer, der tilhører mindretal, som nedfældet i FN's og Europarådets grundlæggende konventioner og tilhørende protokoller og på at bidrage til konsolidering af indenrigspolitiske reformer, navnlig ved tilnærmelse til gældende EU-ret. 
            
            
            
               Dialogen og samarbejdet vil omfatte følgende områder:
            
            
         
         
            
               i)
                     Styrkelse af stabiliteten, uafhængigheden og effektiviteten af institutioner, der sikrer demokratiet, retsstatsprincippet og respekten for menneskerettighederne, navnlig ved at:
            
            
            
               Fortsat sikre demokratisk afholdelse af valg ved 
                  i den nye valgperiode at afhjælpe tilbageværende mangler i de lovgivningsmæssige rammer og valgadministrationen, der er påpeget af den tværinstitutionelle taskforce vedrørende frie og retfærdige valg (IATF) og Organisationen for Sikkerhed og Samarbejde i Europa (OSCE)/Kontoret for Demokratiske Institutioner og Menneskerettigheder (ODIHR), navnlig anbefalingerne i sidstnævntes rapport om valgobservationsmissionen efter parlamentsvalget i 2016
            
            
               Fortsat sikre, at lovændringer, der påvirker nøgleaspekter af retsstaten, såsom retsvæsenets uafhængighed, underkastes omfattende høring på nationalt plan og i givet fald Europarådets Venedigkommission for at sikre, at de kan fungere på lang sigt og lever op til europæiske standarder
            
            
               Yderligere forbedre magtforhold mellem forskellige dele af regeringen og parlamentets kapacitet til at udføre sine tilsyns- og lovgivningsmæssige funktioner. 
            
            
            
               ii)
                     Yderligere reformere retsvæsenet, navnlig sikre dommernes fulde uafhængighed og styrke retsvæsenets og de retshåndhævende myndigheders ansvarlighed, effektivitet, upartiskhed og professionalisme, idet disse ikke bør udsættes for politisk eller anden utidig indblanding; fortsætte og intensivere korruptionsbekæmpelsen:
            
            
            
               Retsvæsenet
            
            
               Prioriteter på kort sigt
            
            
               Udvikle og gradvis gennemføre retsstrategien og den tilhørende handlingsplan, der bl.a. vil omfatte forbedring af politik og praksis i forbindelse med udnævnelse, forfremmelse og uddannelse af dommere med særlig vægt på menneskerettighedsorienterede tilgange og stille tilstrækkelige ressourcer til rådighed til at sikre de fornødne retslige kompetencer; yderligere fremme uafhængigheden af High School of Justice (uddannelsesinstitution for retspersonale)
            
            
               Navnlig at forbedre High School of Justice's virkning bl.a. ved at sikre institutionens uafhængighed og ansvarlighed
            
            
               Forbedre det retlige ansvar ved gennemførelse af klare og udtømmende disciplinærregler, som håndhæves effektivt, samt ved at sikre dommernes professionalisme og integritet
            
            
               Strømline de almindelige domstoles institutionelle struktur, herunder om nødvendigt ved at indføre særlige paneler og kamre, og reducere efterslæbet i sagsbehandlingen i civile afdelinger af almindelige domstole 
            
            
               Udvikle et elektronisk sagsfordelingssystem og forbedre det elektroniske sagsforvaltningsprogram med henblik på at øge tilliden til retsvæsenet
            
            
               Fortsætte reformen af anklagemyndigheden, der tager sigte på yderligere at sikre anklagemyndigheden fuld uafhængighed af politisk indflydelse og en højere grad af gennemsigtighed og ansvarlighed 
            
            
               Yderligere forbedre de lovgivningsmæssige og institutionelle rammer for gratis retshjælp af høj kvalitet samt for juridiske tjenester, der ydes mod betaling
            
            
               Sikre en retfærdig rettergang, adgang til domstolsprøvelse og proceduremæssige rettigheder i straffesager i overensstemmelse med Georgiens forpligtelser i henhold til den europæiske menneskerettighedskonvention, Domstolens retspraksis og andre relevante konventioner fra Europarådet ved at indføre:
            
            
               – lovgivning og foranstaltninger, der tager sigte på at sikre de proceduremæssige rettigheder for mistænkte og tiltalte i straffesager
            
            
               – lovgivning, foranstaltninger og ressourcer med henblik på at sikre retten for ofre for kriminalitet til adgang til retlig prøvelse, beskyttelse, støtte og erstatning, herunder på det strafferetlige område
            
         
         
            
               Indføre rimelige og effektive alternative metoder til tvistbilæggelse med bredere anvendelse
            
            
               Gennemføre rehabiliterings- og resocialiseringstilgange inden for fængselsvæsenet og prøveløsladelsesordninger og endnu videre for at forhindre nye lovovertrædelser og sørge for en passende balance mellem at sikre offentlig orden og sikkerhed samt sikre beskyttelsen af menneskerettighederne.
            
            
            
               Prioriteter på mellemlangt sigt
            
            
               Modernisere lovgivningen vedrørende handel, det civile og det administrative område i overensstemmelse med de nationale strategier og gældende EU-ret
            
            
               Sikre adgang for alle til domstolsprøvelse gennem tilstrækkeligt finansieret retshjælp.
            
            
            
               
            
               Retshåndhævelse
            
            
               Prioriteter på kort sigt
            
            
               Øge den demokratiske kontrol med retshåndhævende myndigheder og disses ansvarlighed. Klager over politi vil skulle håndteres via en professionel, effektiv mekanisme til troværdig reaktion. Overveje at træffe yderligere foranstaltninger for at fremme uafhængig og effektiv efterforskning af sådanne sager. Sørge for omfattende faglig uddannelse af retshåndhævelsespersonale i etiske standarder og menneskerettigheder
            
            
               Yderligere udvide anvendelsen af alternativer til fængsling ved at indføre nye ikkefrihedsberøvende straffe og øge prøveløsladelsesordningens kapacitet.
            
            
            
               Korruptionsbekæmpelse, reform af den offentlige forvaltning og offentlige tjenester
            
            
               Prioriteter på kort sigt
            
            
               Fortsætte bekæmpelsen af korruption og sikre effektiv gennemførelse af relevante internationale juridiske instrumenter som f.eks. FN's konvention mod korruption og anbefalingerne fra Europarådets Sammenslutning af Stater mod Korruption
            
            
               Forbedre borgernes ret til information som en af de vigtigste foranstaltninger til effektiv forebyggelse af korruption
            
            
               Styrke kapaciteten til tilsyn, revision og organer til finansiel efterforskning 
            
            
               Fortsætte inklusiv beslutningstagning med deltagelse af borgere og dialog mellem civilsamfundet og nationale og lokale myndigheder
            
            
               Styrke Parlamentets tilsynskapacitet ved at forbedre sektorudvalgenes kapacitet 
            
         
         
            
               Fortsætte gennemførelsen af køreplanen for reform af den offentlige forvaltning og styrke koordineringen, overvågningen og rapporteringen om køreplanen og de underliggende strategier på både politisk og administrativt plan
            
            
               Gennemføre den nye retlige ramme for offentlig tjeneste, der skal sikre et mere professionelt og meritbaseret embedsværk. 
            
            
            
               Prioriteter på mellemlangt sigt
            
            
               Sikre en effektiv gennemførelse af den nationale strategi og handlingsplan for bekæmpelse af korruption for at forebygge, afsløre og bekæmpe korruption, navnlig korruption på højt niveau 
            
            
               Sikre en effektiv efterforskning af påståede tilfælde af korruption og skabe et effektivt system til forebyggelse af interessekonflikter
            
            
               Ajourføre køreplanen for reform af den offentlige forvaltning og de underliggende strategier i overensstemmelse med principperne for offentlig forvaltning
            
            
               Fremme en ansvarlig, effektiv, virkningsfuld, gennemsigtig offentlig forvaltning og opbygge et meritbaseret og professionelt embedsværk
            
            
               Styrke reformen af regeringsførelsen og den offentlige forvaltning på lokalt plan i overensstemmelse med europæiske standarder.
            
            
            
               
            
               iii) 
                     Sikring af respekten for menneskerettighederne og de grundlæggende frihedsrettigheder gennem omfattende samarbejde om beskyttelse af menneskerettighederne og de grundlæggende frihedsrettigheder, herunder som understreget i Thomas Hammarbergs rapport "Georgia in transition". Dette samarbejde vil navnlig omfatte at:
            
            
            
               Prioriteter på kort sigt
            
            
               Aktivt gennemføre den nationale strategi og handlingsplan vedrørende menneskerettighederne, herunder de specifikke henstillinger fra FN-organer, OSCE/ODIHR, Europarådet/Den Europæiske Kommission mod Racisme og Intolerance (ECRI) og internationale menneskerettighedsorganisationer, navnlig hvad angår gennemførelse af politikker til bekæmpelse af forskelsbehandling, beskyttelse af mindretal og privatlivets fred samt sikring af religionsfrihed
            
            
               Fortsætte en effektiv gennemførelse af antidiskriminationsloven for at opnå en effektiv beskyttelse mod forskelsbehandling
            
            
               Tage skridt til undertegnelse, ratificering og indarbejdelse i national lovgivning af Europarådets relevante instrumenter vedrørende bekæmpelse af forskelsbehandling, herunder Europarådets stående henstillinger om den europæiske pagt om regionale sprog eller mindretalssprog, Europarådets konvention til forebyggelse og bekæmpelse af vold mod kvinder og vold i hjemmet, den såkaldte Istanbulkonvention, og til indarbejdelse af FN-konventionen om rettigheder for personer med handicap i national lovgivning.
            
            
            
               Prioriteter på mellemlangt sigt
            
            
               Opretholde effektive præ- og udenretslige ordninger for både tvistbilæggelse og beskyttelse af menneskerettighederne 
            
         
         
            
               Fortsat fremme og øge bevidstheden om menneskerettighederne og bekæmpelse af forskelsbehandling i retsvæsenet, ved retshåndhævelse og i forvaltningen, herunder ved at gennemføre uddannelsesforløb 
            
            
               Fortsætte med at styrke mediepluralisme, -gennemsigtighed og -uafhængighed i overensstemmelse med Europarådets henstillinger
            
            
               Tage anbefalingerne fra den offentlige forsvarers kontor i betragtning ved politikudformning og stille tilstrækkelige ressourcer til rådighed for den offentlige forsvarers kontor og styrke det; samarbejde med den offentlige forsvarer om dennes henstillinger vedrørende sager om forskelsbehandling og den effektive funktion af den institutionelle mekanisme, der er omhandlet i loven om bekæmpelse af forskelsbehandling, også gennem ændringer i lovgivningen
            
            
               Fortsat opbygge overvågningskapaciteter i de parlamentariske udvalg om menneskerettigheder og civil integration samt om retlige anliggender, der er knyttet til gennemførelsen af strategien og handlingsplanen vedrørende menneskerettighederne
            
            
               Samarbejde med civilsamfundsorganisationer og repræsentanter for arbejdsmarkedets parter (fagforeninger og arbejdsgiverorganisationer) som interessenter og kontrolinstanser på prioriterede områder i associeringsaftalen mellem EU og Georgien, herunder arbejdstagerrettigheder, privatlivets fred, mindretals og andre sårbare gruppers rettigheder og mediefrihed.
            
            
            
               Mishandling og tortur
            
            
               Prioriteter på kort sigt
            
            
               Vedtage handlingsplanen 2015-2016 for 2017-2018 og fortsat træffe yderligere foranstaltninger til bekæmpelse af mishandling og tortur samt intensivere bestræbelserne på at bekæmpe straffrihed
            
            
               Sikre en grundig, gennemsigtig og uafhængig undersøgelse af enhver påstand om anvendelse af tortur og mishandling inden for fængselsvæsenet, politiet, militæret og andre lukkede faciliteter ved at oprette uafhængige efterforskningsmekanismer til efterforskning af påstande om mishandling begået af retshåndhævende organer 
            
            
               Fortsat støtte og samarbejde med den nationale forebyggende mekanisme under den offentlige forsvarers kontor for at forebygge misbrug ved at sikre, at mekanismen fungerer effektivt. 
            
            
            
               Prioriteter på mellemlangt sigt
            
            
               Fortsætte bestræbelserne på at forbedre fængselssystemets sundhedssystem og fangers adgang til sundhedsydelser, herunder mentale sundhedsydelser. Opbygge kapaciteten blandt og styrke sundhedspersonale, der arbejder i – eller for – lukkede institutioner ved at anmelde og indberette tilfælde af mishandling
            
            
               Yderligere styrke effektiv intern og ekstern overvågning af fængselsvæsenet, politiet, militæret og andre lukkede faciliteter med henblik på tidlig afsløring og forebyggelse af misbrug og mishandling.
            
            
            
               Ligebehandling
            
            
               Prioriteter på kort sigt
            
            
               Øge ligestillingen mellem kønnene og sikre ligebehandling af kvinder og mænd i det sociale, politiske og økonomiske liv 
            
            
               Træffe yderligere foranstaltninger til at styrke gennemførelsen af lovgivning mod vold i hjemmet, herunder oplysningskampagner rettet mod både befolkningen som helhed og særlige erhvervsgrupper, f.eks. politiet, og navnlig i landdistrikter og områder med mindretal. Forbedre ofres adgang til rådgivning og krisecentre.
            
         
         
            
            
               Prioriteter på mellemlangt sigt
            
            
               Tilnærme sig europæiske standarder, for så vidt angår regler om sundhed og sikkerhed, regler om beskyttelse i forbindelse med svangerskab og barsel og regler om forening af familiemæssigt og arbejdsmæssigt ansvar som omhandlet i associeringsaftalen 
            
            
               Tage aktive skridt til at fremme øget repræsentation af kvinder i fora, hvor der træffes politiske beslutninger.
            
            
            
               Børns rettigheder
            
            
               Prioriteter på kort sigt
            
            
               Sikre tilstrækkelige ressourcer og styrke den offentlige forsvarers mulighed for at påtage sig yderligere konfliktmægleropgaver for børn, herunder årlig overvågning af situationen i relevante institutioner, bl.a. i dagcentre
            
            
               Fokusere på foranstaltninger til beskyttelse af børn mod alle former for vold.
            
            
            
               Prioriteter på mellemlangt sigt
            
            
               Tage hånd om de mest sårbare børns behov (herunder børn med handicap og børn, der lever og arbejder på gaden) ved at forbedre og udvide sociale beskyttelsesmekanismer samt støtte territorial adgang til habiliterings-/rehabiliteringsprogrammer for børn med handicap og tage skridt til at udrydde børnearbejde
            
            
               Fortsætte reformen af ungdomsretsplejen
            
            
               Fortsætte arbejdet med afinstitutionalisering af børn.
            
            
            
               Fagforeningsrettigheder og grundlæggende arbejdsmarkedsstandarder
            
            
               Prioriteter på kort sigt
            
            
               Vedtage de retlige rammer, der fastlægger arbejdstilsynssystemets tilsynsmæssige opgaver på området sundhed og sikkerhed på arbejdspladsen, og fjerne begrænsninger for inspektørernes beføjelser i den eksisterende lovgivning i overensstemmelse med Den Internationale Arbejdsorganisations (ILO's) standarder.
            
            
               Prioriteter på mellemlangt sigt
            
            
               Gennemføre arbejdsmarkedslovgivningen (vedtaget i juni 2013) og bringe den samt anden relevant lovgivning yderligere i overensstemmelse med ILO's standarder. Underbygge arbejdsmarkedslovgivningen med institutioner og procedurer til bilæggelse af tvister og udvikling af en forhandlingskultur ved at godkende en liste over mæglere. 
            
         
         
            
               Fortsætte arbejdet med at etablere et fuldt udbygget arbejdstilsyn med tilstrækkelige kompetencer og kapacitet til at føre tilsyn med alle arbejdsvilkår og arbejdsforhold i overensstemmelse med ILO's standarder 
            
            
               Sikre et effektivt fungerende trepartsudvalg for socialt partnerskab og fortsat forbedre den sociale dialog gennem samarbejde med ILO.
            
            
            
               
            
               2.3 Udenrigs- og sikkerhedspolitik
            
            
            
               Dialogen og samarbejdet inden for den fælles udenrigs- og sikkerhedspolitik (FUSP) sigter mod gradvis konvergens, herunder inden for den fælles sikkerheds- og forsvarspolitik (FSFP), og vil navnlig vedrøre konfliktforebyggelse og krisestyring, regional stabilitet, nedrustning, ikke-spredning, våbenkontrol og eksportkontrol. Samarbejdet vil være baseret på fælles værdier og gensidige interesser og vil sigte mod at øge politikkonvergens og -effektivitet ved at udnytte de bilaterale, internationale og regionale fora. 
            
            
            
               Prioriteter på kort sigt
            
            
               Fortsætte samarbejdet om at bringe Georgien mere på linje med EU's FUSP-erklæringer
            
            
               Fortsætte samarbejdet om konvergens med EU's autonome sanktionsforanstaltninger
            
            
               Videreføre samarbejdet om den strategiske meddelelse om oplysninger om EU-integration 
            
            
               Styrke det praktiske samarbejde om konfliktforebyggelse og krisestyring ved at lette Georgiens deltagelse i EU-ledede civile og militære krisestyringsoperationer og konsultations- og uddannelsesaktiviteter på FSFP-området (på grundlag af rammeaftalen om deltagelse undertegnet i november 2013) og i den multilaterale ramme i form af panelet om FSFP inden for det østlige partnerskab
            
            
               Fremme og lette Georgiens deltagelse i FSFP-relaterede uddannelses- og konsultationsaktiviteter (inden for rammerne af de regelmæssige bilaterale konsultationer og det multilaterale panel om FSFP inden for det østlige partnerskab)
            
            
               Lette Georgiens samarbejde med EU-agenturer om FSFP-relaterede spørgsmål
            
            
               Fremme regionalt samarbejde om sikkerhedsspørgsmål såsom bedre grænseforvaltning, migrationsstyring, beskyttelse af kritisk infrastruktur, eksportkontrol, katastrofeberedskab, civilbeskyttelse, bekæmpelse af smugling og ulovlig handel (f.eks. med biologiske og nukleare materialer) og uddannelse af passende personale, herunder navnlig gennem det kemiske, biologiske, radiologiske og nukleare ekspertisecenter i Georgien. 
            
            
            
               Prioriteter på mellemlangt sigt
            
            
               Sammen bidrage til et miljø, der befordrer pragmatisk samarbejde og udvikling af politisk dialog og samarbejde om regionale og internationale anliggender, herunder inden for rammerne af Europarådet og OSCE
            
            
               Fremme fredelig konfliktløsning og international stabilitet og sikkerhed på grundlag af effektiv multilateralisme
            
         
         
            
               Fremme investeringer i den georgiske stats og det georgiske samfunds modstandsdygtighed ved at inddrage Georgien i initiativet om kapacitetsopbygning til støtte for sikkerhed og udvikling ved at stille institutionel støtte, uddannelse og udstyr til rådighed, der vil bidrage til effektiviteten af den globale strategi for udenrigs- og sikkerhedspolitik
            
            
               Lette Georgiens samarbejde med EU om en effektiv reform af sikkerhedssektoren i Georgien
            
            
               Sammen fremme respekten for principperne om suverænitet og territorial integritet og grænsers ukrænkelighed og uafhængighed som fastsat i FN-pagten og i OSCE's Helsingforsslutakt.
            
            
            
               Terrorisme, ikke-spredning af masseødelæggelsesvåben og ulovlig våbeneksport 
            
            
               Prioriteter på kort sigt
            
            
               Samarbejde om og bidrage til at modvirke spredning af masseødelæggelsesvåben og deres fremføringsmidler gennem fuldstændig overholdelse og indfrielse på nationalt plan af parternes eksisterende forpligtelser i henhold til internationale nedrustnings- og ikke-spredningstraktater og -aftaler og andre relevante internationale forpligtelser 
            
            
            
               Prioriteter på mellemlangt sigt
            
            
               Samarbejde med henblik at udbygge den internationale konsensus om menneskerettighedsbaseret bekæmpelse af terrorisme, herunder den juridiske definition af terrorhandlinger, bl.a. ved at fremme en aftale om den generelle konvention om bekæmpelse af international terrorisme
            
            
               Samarbejde om risikobaseret toldkontrol, der skaber sikkerhed for, at varer, der er importeret, eksporteret eller er i transit, er sikre
            
            
               Bekæmpe ulovlig handel med håndvåben og lette våben, herunder ammunition hertil, i henhold til gældende internationale aftaler og FN's Sikkerhedsråds resolutioner samt tilsagn i henhold til andre internationale instrumenter, der finder anvendelse på dette område
            
            
               Fortsætte samarbejdet om kontrol med eksport af konventionelle våben i lyset af EU's fælles holdning om kontrol med eksport af militærteknologi og -udstyr. Udvikle samarbejdet om bekæmpelse af våbenhandel og destruktion af våbenlagre
            
            
               Vedblive med at bidrage til gennemførelsen af ikkespredningstraktatens (NPT) tre søjler på en afbalanceret måde.
            
            
            
               Fredelig konfliktløsning
            
            
               Prioriteter på kort sigt
            
            
               Opretholde et effektivt samarbejde mellem EU og Georgien med henblik på løsning af konflikten inden for rammerne af aftalte formater, herunder konsultationer med henblik på at fastlægge metoder til passende inddragelse af de georgiske regioner Abkhasien og Tskhnivali/Sydossetien i udbygningen af forbindelserne mellem EU og Georgien
            
            
               Fastholde konstruktiv deltagelse i og sikre støtte til de internationale drøftelser i Geneve under ledelse af EU, FN og OSCE 
            
            
               Fuldstændig og effektiv anvendelse af EU's observatørmission i Georgien til at bidrage til stabilitet, normalisering og tillidsskabelse, bl.a. gennem mekanismer til forebyggelse af og reaktion på hændelser og gennem enhver anden passende mekanisme, foranstaltning eller ordning 
            
         
         
            
               Støtte bestræbelser på fredelig konfliktløsning, herunder ved at tage kontakt med befolkningerne i de georgiske regioner Abkhasien og Tskhnivali/Sydossetien på baggrund af Georgiens forsonings- og engagementspolitik og EU's ikkeanerkendelses- og engagementspolitik
            
            
               Dele fordelene og mulighederne på tværs af de administrative grænselinjer ved den politiske associerings- og økonomiske integrationsproces mellem EU og Georgien, herunder ved visumliberaliseringen mellem EU og Georgien
            
            
               Træffe passende foranstaltninger til at fremme handel, fri bevægelse og økonomiske bånd på tværs af de administrative grænselinjer, herunder revision af lovgivning såsom loven om besatte områder 
            
            
               Træffe foranstaltninger til at fremme mellemfolkelige kontakter, tillidsskabelse og forsoning mellem samfundsgrupper, der er splittet af konflikt.
            
            
            
               Prioriteter på mellemlangt sigt
            
            
               Fortsætte de fælles bestræbelser på at sikre fuld gennemførelse af sekspunktsaftalen af 12. august 2008 og de efterfølgende gennemførelsesforanstaltninger
            
            
               Fortsætte fælles bestræbelser for relevant international tilstedeværelse i Georgien, herunder fuld gennemførelse af mandatet for Den Europæiske Unions observatørmission i Georgien
            
            
               Fortsat arbejde hen imod, at alle internt fordrevne og flygtninge frivilligt og på en værdig måde kan vende tilbage til deres oprindelige opholdssted i overensstemmelse med folkeretsprincipperne
            
            
               Tage skridt til varig konfliktløsning, og uden at det berører de eksisterende ordninger for behandling af konfliktrelaterede spørgsmål, vil fredelig konfliktløsning være et af de centrale emner på dagsordenen for den politiske dialog mellem parterne samt i dialogen med andre relevante internationale aktører.
            
            
            
               Den Internationale Straffedomstol (ICC)
            
            
               Fortsætte samarbejdet med Den Internationale Straffedomstol ved at gennemføre Romstatutten og de dertil hørende instrumenter under behørigt hensyn til beskyttelsen af domstolens integritet. Fortsat samarbejde med ICC om undersøgelserne af krigen i august 2008.
            
            
            
               
            
               2.4Retfærdighed, frihed og sikkerhed
            
            
            
               Efter vedtagelsen og ikrafttrædelsen af den visumfri ordning, forventes Georgien til stadighed at opfylde de krav, der er fastsat i de fire hovedområder i handlingsplanen for visumliberalisering af 25. februar 2013. En effektiv og bæredygtig gennemførelse af alle benchmarks i handlingsplanen, herunder under hovedområde 3 (offentlig orden og sikkerhed), er afgørende for at opretholde den visumfri ordning med EU. I tilfælde af en begrundet bekymring om opfyldelsen af konkrete benchmarks i handlingsplanen vil Georgien give Den Europæiske Union oplysninger efter anmodning.
            
            
            
               Parterne vil samarbejde på følgende områder:
            
         
         
            
            
               Beskyttelse af personoplysninger 
            
            
               Prioriteter på kort sigt
            
            
               Sikre et højt beskyttelsesniveau for personoplysninger i overensstemmelse med europæiske standarder og tage praktiske skridt til at sikre respekt for retten til beskyttelse af personoplysninger, herunder på det strafferetlige område; sikre anvendelsen af databeskyttelsesstandarder i den offentlige og den private sektor.
            
            
            
               Prioriteter på mellemlangt sigt
            
            
               Vedblive med at styrke databeskyttelsesmyndighedens kapacitet (den tilsynsførende for databeskyttelse) og følge op på anvendelsen af standarder for databeskyttelse
            
            
               Fortsætte gennemførelsen af den gældende lovgivning om beskyttelse af personoplysninger inden for alle sektorer for at sikre en høj grad af databeskyttelse i overensstemmelse med de europæiske instrumenter og standarder. 
            
            
            
            
               Migration og asyl
            
            
               Prioriteter på kort sigt
            
            
               Sikre, at det fælles system til analyse af migration og systemet til analyse af migrationsrisici er fuldt operationelle og indberette forbedringer som følge af disse systemer i analysen af data om migration og risikovurderingen. 
            
            
            
               Prioriteter på mellemlangt sigt
            
            
               Gennemføre Georgiens migrationsstrategi for 2016-2020 og den tilhørende handlingsplan effektivt
            
            
               Regelmæssigt ajourføre (mindst hvert andet år) migrationsprofilen for Georgien
            
            
               Fortsætte den effektive gennemførelse af tilbagetagelsesaftalen mellem EU og Georgien og sikre gnidningsfri overdragelse af mobilitetscentrene og reintegrationsaktiviteter til Georgiens statslige reintegrationsprogram
            
            
               Udvikle mekanismer til bekæmpelse af irregulær migration og fremme regulær migration, herunder gennem vedvarende målrettede informationskampagner om migranters rettigheder og forpligtelser, regler for deres adgang til EU's arbejdsmarked og ansvar for misbrug af rettigheder i henhold til visumfritagelsesordningen
            
            
               Fortsætte udviklingen af praktisk samarbejde inden for rammerne af mobilitetspartnerskabet mellem EU og Georgien.
            
         
         
            
            
            
               Grænseforvaltning
            
            
               Prioriteter på kort sigt
            
            
               Rapportere om udfasningen af anvendelsen af georgiske ikke-biometriske pas i overensstemmelse med handlingsplanen for visumliberalisering.
            
            
            
               Prioriteter på mellemlangt sigt
            
            
               Effektivt gennemføre Georgiens statslige integrerede grænseforvaltningsstrategi for 2014-2018 og den tilhørende handlingsplan 
            
            
               Opretholde grænsekontrol og -overvågning af høj kvalitet ved hjælp af systemet til forvaltning af og rapportering om migration ved grænsen og gennemførelsen af projektet vedrørende et forvaltningssystem til grænseaktioner
            
            
               Fremskridt med hensyn til afgrænsningen af landegrænser med nabolandene. 
            
            
            
               Bekæmpelse af organiseret kriminalitet
            
            
               Prioriteter på kort sigt
            
            
               Udarbejde en handlingsplan for bekæmpelse af menneskehandel for perioden efter 2016 og fortsat udvikle de statslige myndigheders kapacitet til proaktivt at identificere og effektivt undersøge tilfælde af menneskehandel
            
            
               Overvåge og rapportere om effektiviteten af proaktiv identifikation og undersøgelse af tilfælde af menneskehandel.
            
            
            
               Prioriteter på mellemlangt sigt
            
            
               Fortsætte indsatsen for forebyggelse og bekæmpelse af organiseret kriminalitet 
            
            
               Udvikle samarbejde mellem EU's medlemsstater og de georgiske retshåndhævende myndigheder med henblik på effektiv bekæmpelse af organiseret kriminalitet og på at gennemføre samarbejdsaftalen med Europol, når den er kommet i stand, samt fortsætte samarbejdet med Den Europæiske Unions Agentur for Uddannelse inden for Retshåndhævelse (CEPOL) med henblik på uddannelse inden for retshåndhævelse 
            
            
               Styrke samarbejdet om håndteringen af cyberkriminalitet, og sørge for relevant uddannelse i retshåndhævelse til de georgiske myndigheder. 
            
         
         
            
            
               Bekæmpelse af ulovlige narkotika
            
            
               Prioriteter på kort sigt
            
            
               Gennemføre den nationale strategi og handlingsplan for narkotikabekæmpelse for 2016-2017.
            
            
            
               Prioriteter på mellemlangt sigt
            
            
               Vedblive med at sikre en afbalanceret og integreret tilgang til narkotikaanliggender for at håndtere de sundhedsmæssige og sociale konsekvenser af stofmisbrug samt sikre mere effektiv forebyggelse og arbejde på at indskrænke udbuddet af, handelen med og efterspørgslen efter ulovlige narkotika
            
            
               Fortsætte den regelmæssige dialog inden for rammerne af det østlige partnerskabs narkotikadialog 
            
            
               Videreudvikle samarbejdet og informationsudvekslingen, bl.a. ved bedst muligt at anvende aftalememorandummet mellem Det Europæiske Overvågningscenter for Narkotika og Narkotikamisbrug (EMCDDA) og Georgiens justitsministerium.
            
            
            
               Hvidvaskning af penge og finansiering af terrorisme
            
            
               Prioriteter på kort sigt
            
            
               Tilnærme Georgiens lovgivning med det fjerde direktiv om bekæmpelse af hvidvaskning af penge
            
            
               Overvåge og rapportere om antallet af udstedte indefrysnings- og konfiskationskendelser og om den anslåede værdi af indefrosne og konfiskerede aktiver med henblik på at sikre en effektiv gennemførelse af Georgiens lovgivning om konfiskation af kriminelle aktiver. 
            
            
            
               Prioriteter på mellemlangt sigt
            
            
               Fortsætte bestræbelserne på at udvikle den retlige og institutionelle ramme for forebyggelse og bekæmpelse af hvidvaskning af penge og finansiering af terrorisme, herunder gennem tilnærmelse med EU-lovgivningen på disse områder 
            
            
               Fortsætte gennemførelsen af standarderne i anbefalingerne fra Den Finansielle Aktionsgruppe (FATF) vedrørende finansiering af terrorisme
            
            
               Styrke det operationelle samarbejde om konfiskation og inddrivelse af aktiver og forvaltning af aktiver gennem effektiv kommunikation og udveksling af bedste praksis mellem de georgiske myndigheder og EU's kontorer for inddrivelse af aktiver.
            
            
         
         
            
               
            
               Samarbejde om bekæmpelse af terrorisme
            
            
               Prioriteter på mellemlangt sigt
            
            
               Færdiggøre den operationelle aftale mellem Georgien og Europol for at lette udvekslingen af oplysninger om terroristorganisationer og -grupper og disses aktiviteter og støttenetværk
            
            
               Undertegne og ratificere alle relevante internationale instrumenter.
            
            
            
               Retligt samarbejde 
            
            
               Prioriteter på kort sigt
            
            
               Træffe effektive og betydelige foranstaltninger for at undertegne og fremme gennemførelsen af aftalen om operationelt samarbejde med Eurojust.
            
            
            
               Prioriteter på mellemlangt sigt
            
            
               Styrke samarbejdet på det civil- og handelsretlige område ved at tiltræde og gennemføre multilaterale konventioner om civilretligt samarbejde og især hovedkonventionerne under Haagerkonferencen om International Privatret vedrørende retligt samarbejde og beskyttelse af børn såsom konventionen af 1965 om forkyndelse i udlandet af retslige og udenretslige dokumenter i sager om civile eller kommercielle spørgsmål, konventionen af 1970 om bevisoptagelse i civil- og handelsretlige sager, konventionen af 2005 om værnetingsaftaler og Haagerkonventionen om børnebidrag og andre former for underholdsbidrag til familiemedlemmer af 2007 samt dennes protokol om, hvilken lov der finder anvendelse på underholdspligt
            
            
               Styrke samarbejdet i strafferetlige spørgsmål ved at tiltræde og gennemføre de relevante konventioner, navnlig Europarådets konventioner.
            
            
            
               2.5Handel og handelsrelaterede anliggender samt bæredygtig udvikling
               
            
               Det vidtgående og brede frihandelsområde udgør en stor del af associeringsaftalen. Det forventes derfor, at gennemførelsen af denne del, som er indeholdt i afsnit IV om handel og handelsrelaterede anliggender, vil blive tildelt et prioritetsniveau, der står mål med dens betydning inden for associeringsaftalens overordnede rammer og inden for rammerne af forbindelserne mellem EU og Georgien. 
            
            
               Parterne vil samarbejde om at støtte Georgien i at indføre en velfungerende markedsøkonomi og gradvist tilnærme sine politikker til EU's politikker i overensstemmelse med de vejledende principper for makroøkonomisk stabilitet, sunde offentlige finanser, et stærkt finansielt system og en bæredygtig betalingsbalance. Med henblik herpå vil de overvåge den makroøkonomiske udvikling, drøfte de vigtigste politiske udfordringer og udveksle oplysninger om bedste praksis ved at styrke den regelmæssige dialog om makroøkonomi med henblik på at forbedre kvaliteten af den økonomiske politik. 
            
            
            
               Parterne er desuden enige om at samarbejde med henblik på at:
            
            
         
         
            
               Prioriteter på mellemlangt sigt 
            
            
               Styrke Georgiens nationalbanks uafhængighed og tilsynsbeføjelser og udveksle EU's erfaringer, herunder fra ECB, vedrørende monetær politik og valutakurser samt regulerings- og tilsynspolitikker for finans- og banksektoren for at udvikle Georgiens kapaciteter på disse områder
            
            
               Forbedre de offentlige finansers holdbarhed og styringen af dem ved at gennemføre finanspolitiske reformer 
            
            
               Udvikle et holdbart, omfattende og målrettet socialt sikkerhedsnet.
            
            
            
               Varehandel
            
            
               Parterne vil samarbejde om gennemførelse af bestemmelserne om markedsadgang for varer i associeringsaftalen, navnlig via fælles samråd, for at:
            
            
            
               Prioriteter på kort sigt
            
            
               Opnå yderligere forbedringer inden for handelsstatistik
            
            
               Sikre, at de gældende importafgifter på handel mellem parterne ikke forhøjes efter aftalens ikrafttræden (standstill-klausul).
            
            
            
            
               Prioriteter på mellemlangt sigt
            
            
               Støtte en øget diversificering af Georgiens eksportstruktur, herunder eksport af nye produkter til EU-markedet
            
            
               Samarbejde tæt med henblik på effektiv anvendelse af mekanismen til modvirkning af omgåelse
            
            
               Bistå Georgien med at udarbejde og gennemføre lovgivning, som landet måtte ønske at udarbejde om markedsadgang eller andre dermed forbundne spørgsmål (dvs. afbødende foranstaltninger på handelsområdet) 
            
            
               Sikre udveksling af oplysninger om markedsadgangsrelateret udvikling og politik vedrørende markedsadgang.
            
            
            
               Tekniske forskrifter, standardisering og tilhørende infrastruktur 
            
         
         
            
               Parterne vil samarbejde på området standarder, tekniske forskrifter, metrologi, markedsovervågning, akkreditering og overensstemmelsesvurdering for at opnå gradvis tilnærmelse af disse systemer til EU's relevante systemer som fastsat i associeringsaftalen. Samarbejdet vil omfatte at:
            
            
            
               Prioriteter på mellemlangt sigt 
            
            
               Udarbejde lovgivning, som Georgien har forpligtet sig til at gennemføre på grundlag af associeringsaftalen som fastsat i landets strategi vedrørende tekniske handelshindringer
            
            
               Udvikle infrastruktur i forbindelse med forvaltningen af standarder, tekniske forskrifter, metrologi, markedsovervågning, akkreditering og overensstemmelsesvurderingsprocedurer
            
            
               Lette interessenters, herunder økonomiske aktører, forberedelse af og tilpasning til gennemførelsen af tilnærmet lovgivning 
            
            
               Fortsætte gennemførelsen af markedsovervågningsstrategien for industrivarer
            
            
               Styrke relevante georgiske statslige institutioners og markedsovervågningsorganers administrative kapacitet på markedsovervågningsområdet
            
            
               Yderligere uddanne personale til forvaltningen i de ansvarlige statslige organer og instanser
            
            
               Udveksle oplysninger om alle relevante aspekter af Georgiens strategi vedrørende tekniske handelshindringer og markedsovervågningsstrategier, herunder om eventuelle tidsfrister.
            
            
            
               Sundheds- og plantesundhedsmæssige (SPS) foranstaltninger
            
            
               Parterne vil samarbejde om at forberede tilnærmelsen af Georgiens sundheds- og plantesundhedsmæssige lovgivning om fødevarer og foder, plantesundhed og dyresundhed samt dets velfærdslovgivning og -praksis til EU's, jf. de relevante bilag til associeringsaftalen. Samarbejdet vil omfatte at:
            
            
            
               Prioriteter på kort sigt
            
            
               Yde bistand i forbindelse med systemet for tidlig varsling til sikring af fødevarer og foder, dyresundhed og plantesundhed
            
            
               Tilrettelægge oplysningskampagner sammen med relevante myndigheder, virksomheder og NGO'er om krav, der skal være opfyldt for at få adgang til EU-markedet, og sammen med civilsamfundet om de relevante forbrugeraspekter ved fødevare- og fodersikkerhed 
            
            
               Yde yderligere EU-faglig rådgivning og bistand til Georgien i forbindelse med udarbejdelse og gennemførelse af lovgivningen, herunder uddannelse af relevant personale, kapacitetsopbygning hos den kompetente myndighed og støtte til forbedring af laboratoriekapaciteten i overensstemmelse med EU's krav
            
            
               Styrke georgiske virksomheders tilpasningsevne med henblik på gennemførelse af tilnærmet lovgivning.
            
            
         
         
            
               
            
               Prioriteter på mellemlangt sigt 
            
            
               Bistå Georgien i at styrke risikoanalyse på SPS-området; sikre veterinær-, plantesundheds- og fødevaresikkerhedskontrol ved grænsekontrolstederne
            
            
               Lette georgiske virksomheders tilpasning til gennemførelsen af tilnærmet lovgivning. 
            
            
            
               Told- og handelslettelser
            
            
               Parterne vil samarbejde om at forberede tilnærmelsen af Georgiens lovgivning til EU-retten og internationale standarder, der er opført i det relevante bilag til associeringsaftalen. Tilnærmelsen bør være baseret på EU-toldkodeksen, som er gennemført pr. 1. maj 2016.
            
            
            
               Prioriteter på kort sigt
            
            
               Gennemføre den strategiske ramme for toldsamarbejde
            
            
               Tilnærme Georgiens lovgivning om toldmyndighedernes håndhævelse af intellektuelle ejendomsrettigheder til EU-retten som omhandlet i associeringsaftalen. 
            
            
            
               Prioriteter på mellemlangt sigt
            
            
               Tilnærme Georgiens system vedrørende autoriserede økonomiske operatører til EU's tilsvarende system
            
            
               Vedblive med at modernisere Georgiens toldmyndigheder
            
            
               Fortsætte med at forenkle og modernisere toldprocedurerne
            
            
               Bistå Georgien med tiltrædelsen af konventionen om en fælles forsendelsesprocedure
            
            
               Samarbejde om risikobaseret toldkontrol og udveksling af relevante oplysninger, som bidrager til bedre risikostyring og sikkerhed i forsyningskæderne, lettelse af lovlig samhandel og sikkerhed ved varer, der importeres, eksporteres eller er i transit
            
            
               Styrke dialogen om bekæmpelse af svig for at forhindre ulovlig handel, herunder med afgiftsbelagte varer, navnlig gennem udvidet samarbejde inden for rammerne af protokollen om gensidig administrativ bistand i toldspørgsmål 
            
            
               Tage hensyn til udsigten til gensidig anerkendelse af systemet vedrørende autoriserede økonomiske operatører som omhandlet i associeringsaftalen. 
            
         
         
            
            
               Oprindelsesregler
            
            
               Parterne vil samarbejde om at gennemføre oprindelsesregler fastlagt i den relevante protokol til associeringsaftalen og som følge af Georgiens tiltrædelse af den regionale konvention om pan-Euro-Middelhavs-regler for præferenceoprindelse. Dette samarbejde vil omfatte arbejde med henblik på at:
            
            
            
               Prioriteter på kort sigt
            
            
               Drøfte de nuværende procedurer, der anvendes af de georgiske toldmyndigheder til certificering og verificering af varers oprindelse.
            
            
            
               Prioriteter på mellemlangt sigt
            
            
               Erstatte den nugældende protokol om oprindelsesregler (protokol nr. 2 til associeringsaftalen) med en henvisning til konventionen om oprindelsesregler efter Georgiens tiltrædelse
            
            
               Give fortsat uddannelse i certificering og verificering af præferenceoprindelse til Georgiens toldvæsen.
            
            
            
               Etablering, handel med tjenesteydelser og elektronisk handel
            
            
               Parterne vil fortsætte dialogen om etablering, handel med tjenesteydelser og elektronisk handel i henhold til de relevante bestemmelser i associeringsaftalen. Parterne vil endvidere forberede gennemførelsen af tilsagnene på området for tjenesteydelser, jf. de relevante bilag til associeringsaftalen. Dette vil omfatte uddannelse og opbygning af tilstrækkelig administrativ kapacitet til at gennemføre planlagt lovgivningsmæssig tilnærmelse og sikre regelmæssig udveksling af oplysninger om planlagte og igangværende arbejde inden for udvalgte områder for tilnærmelse.
            
            
            
               Udveksle oplysninger og erfaringer om udvikling af interoperable e-handelsplatforme
            
            
               Udveksle oplysninger og erfaringer om at øge interessenternes bevidsthed om gennemførelse af de centrale principper i direktivet om posttjenester, navnlig befordringspligten, samt anden politik på postområdet.
            
            
            
               Løbende betalinger og kapitalbevægelser
            
            
               Parterne vil fortsætte dialogen om kapitalbevægelser og betalinger, navnlig med henblik på at overvåge overholdelsen af alle eksisterende forpligtelser og forberede gennemførelsen af associeringsaftalen. 
            
            
         
         
            
               
            
               Offentlige udbud
            
            
               Parterne vil samarbejde om Georgiens forberedelser til gennemførelse af kapitlet om offentlige udbud i associeringsaftalen og de tilhørende reformer. Arbejdet vil bl.a. gå ud på at:
            
            
            
               Prioriteter på mellemlangt sigt 
            
            
               Give præcise og rettidige oplysninger om planlagt lovgivningsarbejde, der berører politik for offentlige udbud og dens gennemførelse, både med hensyn til den lovgivningsmæssige tilnærmelse og etableringen af institutioner inden for offentlige indkøb. En omfattende køreplan, der omfatter fem faser af foranstaltninger, som skal gennemføres i perioden 2016-2022, er allerede blevet vedtaget af Georgien regering den 31. marts 2016. Parterne vil drøfte køreplanen yderligere, også med henblik på at sikre en tilpasning af Georgiens lovgivning om offentlige indkøb til den gældende EU-ret om offentlige indkøb som fastsat i associeringsaftalen. 
            
            
            
               Intellektuelle ejendomsrettigheder
            
            
               Parterne vil samarbejde om Georgiens forberedelser til tilnærmelse til EU-retten og internationale standarder, hvad angår beskyttelse af intellektuelle ejendomsrettigheder som fastsat i associeringsaftalen. Samarbejdet vil omfatte at:
            
            
            
               Prioriteter på mellemlangt sigt
            
            
               Sikre, at begge parters rettighedshavere har et højt niveau for beskyttelse og håndhævelse af intellektuelle ejendomsrettigheder 
            
            
               Styrke de relevante regeringsorganers eller myndigheders håndhævelseskapacitet og sørge for, at retssystemet fungerer hensigtsmæssigt, så rettighedshavernes adgang til domstolsprøvelse sikres, og så sanktioner garanteres gennemført 
            
            
               Støtte drift af det nationale center for intellektuel ejendomsret i Georgiens "Sakpatenti" for at sikre beskyttelsen af industrielle ejendomsrettigheder og ophavsretten]; udvide samarbejdet med myndigheder og industrisammenslutninger i tredjelande 
            
            
               Træffe foranstaltninger til at øge offentlighedens opmærksomhed på beskyttelse af intellektuelle og industrielle ejendomsrettigheder og sikre effektiv dialog med rettighedshaverne
            
            
               Træffe effektive foranstaltninger mod forfalskning og piratkopiering, herunder produktion af statistiske oplysninger om de aktiviteter, som parterne skal være fælles om. 
            
            
            
               Konkurrence
            
            
               Prioriteter på mellemlangt sigt
            
            
               Parterne vil samarbejde om at forberede gennemførelse af kapitlet om konkurrence i associeringsaftalen og de tilhørende reformer. Samarbejdet vil dreje sig om Georgiens institutionelle rammer og relevante administrative kapacitet til at garantere effektiv gennemførelse af relevant lovgivning samt en styrket dialog om håndhævelse af lovgivningen på konkurrenceområdet og relateret lovgivning.
            
         
         
            
            
               Gennemsigtighed
            
            
               Prioriteter på kort sigt
            
            
               Parterne vil være særlig opmærksomme på at samarbejde under forberedelserne til gennemførelse af gennemsigtighedsforpligtelser i politikudformning vedrørende handel. Parterne vil drøfte bedste praksis og hinandens erfaringer med gennemsigtig politikudformning, udveksle oplysninger og sørge for relevant uddannelse, herunder om kommunikationsmekanismer og høring af interessenter samt arrangere seminarer og andre arrangementer for den brede offentlighed med sigte på at forklare gennemførelsen af associeringsaftalen og tilnærmelsesprocessen.
            
            
            
               Handel og bæredygtig udvikling
            
            
               Prioriteter på mellemlangt sigt
            
            
               Parterne vil fortsætte dialogen om de emner, der er omfattet af kapitlet om handel og bæredygtig udvikling i associeringsaftalen, navnlig udveksling af oplysninger om udvikling af et hensigtsmæssigt arbejdstilsyn for alle internationale grundlæggende arbejdsnormer, gennemførelse af arbejdsmarkedsloven, ratificering og gennemførelse af multilaterale miljøaftaler og gennemførelse af andre forpligtelser vedrørende bæredygtig udvikling, samt drøfte og udveksle bedste praksis om den fremtidige gennemførelse af forpligtelserne i henhold til kapitlet med henblik på inddragelse af interessenter og dialog med civilsamfundet.
            
            
            
               Parterne er enige om, at prioriteterne vedrørende fagforeningsrettigheder og grundlæggende arbejdsmarkedsstandarder i afsnit 2.2 og prioriteten i afsnit 2.6 er yderst relevante for gennemførelsen af kapitlet om handel og bæredygtig udvikling og derfor bør behandles i forbindelse med denne del af associeringsaftalen.
            
            
               
            
               2.6 Økonomisk udvikling og markedsmuligheder
            
            
            
               Landbrug og udvikling af landdistrikter 
            
            
            
               Parterne vil samarbejde om at:
            
            
            
               Prioriteter på kort sigt
            
            
               Vedtage og gennemføre Georgiens strategi udvikling af landdistrikter for 2017-2020.
            
            
         
         
            
               Prioriteter på mellemlangt sigt
            
            
               Modernisere og forbedre effektiviteten af institutioner med ansvar for landbrugsudvikling, bl.a. gennem alle sektorens relevante interessenters deltagelse i processen
            
            
               Lette den gradvise vedtagelse af markedsføringsstandarder for landbrugsprodukter med henblik på at støtte større fødevaresikkerhed og gennemføre kvalitetsordninger
            
            
               Forbedre landbrugsproduktionens konkurrenceevne og bæredygtighed ved at fremme stordriftsfordele via markedsorienterede landbrugskooperativer, ved at udvikle rådgivnings- og konsulentordninger for at øge produktionen og eksporten og ved at lette adgangen til realistiske kreditmidler og finansielle midler for landbrug
            
            
               Støtte udviklingen af effektive værdikæder og hjælpe SMV'erne med at øge deres konkurrenceevne i udvalgte sektorer med høj eksportværdi 
            
            
               Bevæge sig mod gradvis konvergens og gennemførelse af effektive politikker for udvikling af landbrug og landdistrikter på grundlag af afprøvede EU-modeller 
            
            
               Forbedre arbejds- og levevilkår i landdistrikterne gennem bedre forvaltning af naturressourcer, bedre tjenester og infrastruktur og diversificering af økonomien i landdistrikterne
            
            
               Videreudvikle det tematiske samarbejde og informationsudveksling, herunder ved at gøre bedst mulig brug af den fælles erklæring om en regional politisk dialog mellem Europa-Kommissionen og Georgiens regering.
            
            
            
               Offentlig intern finanskontrol og ekstern revision
            
            
               Parterne vil samarbejde med det formål at sikre udvikling af offentlig finanskontrol og ekstern revision ved at:
            
            
            
               Prioriteter på kort sigt
            
            
               Udvikle det interne kontrolsystem under decentraliseret ledelsesansvar, herunder funktionelt uafhængig intern revision i statslige myndigheder, ved at sikre tilpasning til almindeligt anerkendte internationale standarder og rammer og EU's bedste praksis.
            
            
            
               Prioriteter på mellemlangt sigt
            
            
               Fortsat udvikle det interne kontrol- og revisionssystem i den offentlige sektor i overensstemmelse med resultaterne af en vurdering af forskellen mellem den faktiske praksis og generelt accepterede internationale standarder, rammer og EU's bedste praksis
            
            
               Sikre videreudvikling af revisionsrettens eksterne revisionsordning (Georgiens statslige revisionskontor) i overensstemmelse med almindeligt anerkendte internationale standarder (INTOSAI).
            
            
            
               Beskatning
            
         
         
            
               Parterne vil intensivere og styrke samarbejdet om at forbedre og udvikle Georgiens skattesystem og -forvaltning på grundlag af EU's og internationale standarder, herunder forberedelse til gradvis tilnærmelse til EU-retten og internationale instrumenter, jf. det relevante bilag til associeringsaftalen, navnlig ved at:
            
            
               Forbedre og forenkle skattelovgivningen
            
            
               Forbedre det internationale skattesamarbejde for at styrke god forvaltningsskik på skatte- og afgiftsområdet, dvs. principperne om gennemsigtighed, informationsudveksling og loyal skattekonkurrence
            
            
               Forbedre skatteforvaltningens kapacitet, navnlig ved at tilstræbe et mere målrettet, risikobaseret system til skattekontrol og -revision
            
            
               Træffe foranstaltninger til at harmonisere politikker for bekæmpelse af svig og smugling af afgiftsbelagte varer
            
            
               Udvikle samarbejdet med skatteforvaltningerne i EU's medlemsstater ved udveksling af nye erfaringer og oplysninger om tendenser på beskatningsområdet.
            
            
            
               Statistikker
            
            
               Parterne vil samarbejde om at forberede tilnærmelsen til EU-retten på det statistiske område, navnlig ved at:
            
            
            
               Prioriteter på mellemlangt sigt
            
            
               Indføre kvalitetsrapportering for hovedparten af de statistiske undersøgelser
            
            
               Fuldføre indførelsen af SNA 2008 
            
            
               Tilpasse af Business Statistics-metoden til EU's standarder og erhvervsstatistik, der er oplyst af fremtidige datakrav, jf. rammeforordningen om integrerede erhvervsstatistikker (FRIBS); fremme af udveksling af erfaringer med EU-landene om gennemførelse af FRIBS er ønskeligt for at styrke tilpasningsprocessen
            
            
               Håndtere statistiske uoverensstemmelser i målingen af bilateral handel mellem EU og Georgien
            
            
               Sikre tilgængeligheden af statistikker og data til forskere, journalister og den brede offentlighed.
            
            
            
               Forbrugerpolitik
            
            
               Med henblik på forberedelse af gennemførelsen af EU-retten og de internationale instrumenter, der er nævnt i de relevante bilag til associeringsaftalen, vil parterne samarbejde om at:
            
            
               Styrke forbrugerbeskyttelsen i Georgien, navnlig ved at uddanne embedsmænd og andre repræsentanter for forbrugernes interesser i tilnærmelse til EU-lovgivningen og efterfølgende gennemførelse heraf.
            
         
         
            
            
               Selskabsret, regnskabs- og revisionsvæsen samt virksomhedsledelse
            
            
               Parterne vil samarbejde om Georgiens forberedelser til tilpasning til og gennemførelse af EU-retten og de internationale instrumenter, der er nævnt i de relevante bilag til associeringsaftalen, og navnlig om Georgiens bestræbelser på at udnytte deres regelmæssige dialog bedre til at uddybe samarbejdet og drøfte skridt, der bør tages. 
            
            
            
               Prioriteter på kort sigt
            
            
               Udpege områder, hvorpå EU kan tilbyde yderligere uddannelse og kapacitetsopbygning. 
            
            
            
               Prioriteter på mellemlangt sigt
            
            
               Udvikle relevante statslige institutioners administrative kapacitet
            
            
               Udvikle selskabsret og anden relevant lovgivning under hensyn til gældende EU-ret
            
            
               Sikre gennemførelse af bestemmelserne i den nye selskabsret vedrørende den obligatoriske offentliggørelse af oplysninger 
            
            
               Indføre relevante internationale revisionsstandarder på nationalt plan og tilskynde til, at de anvendes af alle børsnoterede selskaber på nationalt plan 
            
            
               Give rettidige, relevante og nøjagtige oplysninger om status for og udvikling af den gældende lovgivning i Georgien og dens overensstemmelse med EU-retten og på forhånd udveksle relevante oplysninger om nødvendig institutions- og kapacitetsopbygning, der er relevant for tilnærmelsen til EU-retten (NB. I denne sammenhæng har regeringen vedtaget handlingsplanen for reform af regnskabsaflæggelse og revision. Et af de konkrete resultater er loven om regnskabsaflæggelse, indberetning og revision, der blev vedtaget den 8. juni 2016.) 
            
            
            
               Finansielle tjenesteydelser
            
            
               Samarbejdet vil tage sigte på at forberede Georgien til modernisering af sin finansielle lovgivning og tilsynsmæssige rammer, så de bringes i overensstemmelse med internationalt vedtagne forskriftsmæssige standarder inden for finansielle tjenesteydelser under anvendelse af EU's lovgivning og de internationale instrumenter, der er nævnt i de relevante bilag til associeringsaftalen som reference for udvikling af et sæt passende regler for Georgien. Dette samarbejde skal omfatte følgende aktioner og bidrage til at opfylde følgende mål: 
            
            
            
               Prioriteter på kort sigt
            
            
               Udpege områder, inden for hvilke der bør tilbydes uddannelse og kapacitetsopbygning
            
            
               Etablere kontakter og udveksle oplysninger med EU's finansielle tilsynsmyndigheder i overensstemmelse med associeringsaftalen
            
         
         
            
               Give rettidige, relevante og nøjagtige oplysninger om status for og udvikling af den gældende lovgivning i Georgien. 
            
            
            
               Prioriteter på mellemlangt sigt
            
            
               Skabe en ny ramme for regulering og tilsyn i overensstemmelse med internationalt vedtagne reguleringsstandarder, herunder en ny tilgang til tilsyn, nye værktøjer og instrumenter
            
            
               Forbedre tilsynsmyndighedernes administrative kapacitet 
            
            
               Fortsat styrke samarbejdet med FATF, Europarådet, Moneyval og relevante myndigheder i EU's medlemsstater samt undertegne aftalememoranda mellem Georgiens finansielle efterretningsmyndigheder og EU's medlemsstater.
            
            
            
               Industri- og virksomhedspolitik og minedrift 
            
            
               Parterne vil samarbejde om at forbedre erhvervsklimaet og de lovgivningsmæssige rammer, især for SMV'er, herunder mikrovirksomheder, navnlig ved at:
            
            
            
               Prioriteter på kort sigt
            
            
               Gennemføre den nationale strategi for SMV'er og den tilhørende handlingsplan for 2016-2017
            
            
            
               Prioriteter på mellemlangt sigt
            
            
               Gennemføre den landespecifikke køreplan og anbefalingerne i Small Business Act-vurderingen i det omfang, det er muligt
            
            
               Opkoble SMV'ernes udvikling til de muligheder, som den vidtgående og brede frihandelsaftale skaber, herunder gennem forretnings(støtte-)netværk (som f.eks. Enterprise Europe Network) og klynger
            
            
               Styrke virksomhedernes og sammenslutninger af SMV'ers (herunder brancheforeninger) rolle for at forbedre offentlig-privat dialog
            
            
               Fremme mulighederne for georgiske nyetablerede virksomheder for at komme ind på EU's og Georgiens markeder.
            
            
            
               Parterne vil udveksle oplysninger om minedrift og metaller gennem det særlige underudvalg for at opnå en bedre forståelse af Georgiens og EU's politikker, herunder gennemførelsen af EU's råstofinitiativ, forskningsprogrammet Horisont 2020 og det europæiske innovationspartnerskab om råstoffer. 
            
         
         
            
            
               Turisme
            
            
               Gennem det særlige underudvalg udveksler parterne oplysninger om udvikling af turismen i Georgien og EU, herunder om relevante hændelser og bedste praksis. 
            
            
            
               Beskæftigelse, social- og arbejdsmarkedspolitik og lige muligheder
            
            
               Parterne vil samarbejde for at:
            
            
            
               Prioriteter på kort sigt
            
            
               Forberede tilnærmelse og gennemførelse af EU-retten inden for sundhed og sikkerhed på arbejdspladsen, arbejdsret og arbejdsvilkår, ligestilling mellem kønnene og bekæmpelse af forskelsbehandling som nævnt i de relevante bilag til aftalen, og navnlig at sørge for et passende retshåndhævelses- og tilsynssystem i tråd med EU's tilgange (begyndende med sundhed og sikkerhed på arbejdspladsen) og opbygge arbejdsmarkedets parters kapacitet (f.eks. uddannelse i EU's lovgivning og standarder om sundhed og sikkerhed og EU's lovgivning og standarder på det arbejdsretlige område)
            
            
               Etablere de nyudformede offentlige arbejdsformidlingstjenester med tilstrækkelig kapacitet og i overensstemmelse med kravene i de europæiske offentlige arbejdsformidlinger 
            
            
               Yderligere forbedre kapaciteten af sociale tjenesteydelser og i ministeriet for arbejde, sundhed og sociale anliggender med henblik på at styrke kapaciteterne i den forvaltning, der er ansvarlig for udvikling og gennemførelse af beskæftigelses- og socialpolitikker i overensstemmelse med principperne om lige muligheder. 
            
            
            
               Prioriteter på mellemlangt sigt
            
            
               Fortsætte etableringen af en velfungerende arbejdstilsynsordning i overensstemmelse med ILO's og EU's standarder for at sikre den administrative kapacitet og håndhævelseskapaciteten inden for sundhed og sikkerhed på arbejdspladsen og arbejdsretten samt styrke relevante retslige myndigheder; og supplere de retlige rammer, der er nødvendige for at etablere et fuldt udbygget arbejdstilsyn 
            
            
               Udvikle en strategisk tilgang til beskæftigelse, der er rettet mod flere og bedre job med ordentlige arbejdsvilkår og bedre afstemning af færdigheder og job på arbejdsmarkedet og fremmer aktive arbejdsmarkedsforanstaltninger og effektiv arbejdsformidling med særligt fokus på unge
            
            
               Forbedre den sociale sikring, bl.a. ved at indføre universel sygesikring, samtidig med at det sociale sikringssystem gøres bedre til at understøtte indslusning på jobmarkedet, og systemets tilstrækkelighed og finansielle bæredygtighed sikres 
            
            
               Sikre en velfungerende social dialog gennem et effektivt fungerende trepartsudvalg for socialt partnerskab og kapacitetsopbygning blandt arbejdsmarkedets parter.
            
            
            
               Samarbejde om den digitale økonomi og det digitale samfund
            
            
               Parterne vil samarbejde om at forberede gennemførelsen af EU-retten, der er nævnt i de relevante bilag til associeringsaftalen, og støtte Georgien med hensyn til:
            
         
         
            
            
               Prioriteter på mellemlangt sigt
            
            
               Bestræbelser på at tilnærme lovgivningen om elektronisk kommunikation til EU-retten
            
            
               Aktiviteter med henblik på styrkelse af den nationale kommunikationstilsynsmyndigheds uafhængighed og administrative kapacitet for at sikre dennes evne til at træffe passende tilsynsforanstaltninger og håndhæve sine egne afgørelser og alle gældende forskrifter og for at sikre loyal konkurrence på markederne
            
            
               Styrkelse af sektoren ved at udveksle oplysninger og erfaringer om gennemførelsen af det digitale indre marked
            
            
               Indsatsen for at øge cyberrobustheden af centrale sektorer for kritisk infrastruktur og organisationer i den offentlige sektor på grundlag af erfaringerne med gennemførelsen af EU's nye lovgivning om cybersikkerhed, direktivet om net- og informationssikkerhed.
            
            
            
               Fiskeri og havpolitik
            
            
               Parterne vil samarbejde om at:
            
            
            
               Prioriteter på kort sigt
            
            
               Fremme en integreret tilgang til maritime anliggender, navnlig ved at bidrage til udviklingen af tværsektorale initiativer på det maritime område, ved at nedsætte en arbejdsgruppe om maritime anliggender bestående af de relevante ministerier og tjenester og ved at identificere områder af fælles interesse, og samarbejde aktivt med kyststaterne og maritime aktører i Sortehavsområdet inden for rammerne af EU's integrerede havpolitik.
            
            
            
               Prioriteter på mellemlangt sigt
            
            
               Forbedre og styrke overvågning af og kontrol med fiskeriaktiviteter og handel med fiskerivarer og deres sporbarhed for effektivt at bekæmpe ulovligt, urapporteret og ureguleret fiskeri (IUU-fiskeri)
            
            
               Træffe de nødvendige foranstaltninger for at skabe bæredygtigt fiskeri i Sortehavet inden for både bilaterale og multilaterale rammer ud fra en økosystembaseret tilgang til fiskeriforvaltning
            
            
               Intensivere det videnskabelige og tekniske samarbejde med henblik på at sikre kapaciteten til at overvåge fiskeriet på grundlag af solide og pålidelige data og på at vurdere de marine ressourcers og havmiljøets tilstand
            
            
            
               Folkesundhed
            
            
               Parterne vil samarbejde om at:
            
         
         
            
            
               Støtte Georgiens forberedelser til gennemførelsen af EU's sundhedslovgivning som nævnt i de relevante bilag til associeringsaftalen, især inden for blodsikkerhed, tobakskontrol, kvalitet og sikkerhed ved stoffer af menneskelig oprindelse (blod, væv, organer og celler) og overførbare sygdomme samt i overensstemmelse med Georgiens internationale forpligtelser under rammekonventionen om bekæmpelse af tobaksrygning og de internationale sundhedsregulativer
            
            
               Indførelse af universel sygesikring, der anses for en hovedprioritet for regeringen og afspejles bl.a. i en stigning i de offentlige udgifter til sundhed, og omfattende reformer for at styrke sundhedssektoren 
            
            
               Styrke beredskabet over for, uddannelse i og epidemiologisk overvågning af og kontrol med overførbare sygdomme gennem bl.a.: 1) Georgiens deltagelse i middelhavsprogrammet for uddannelse inden for interventionsepidemiologi (MediPIET): 2) samarbejde med Det Europæiske Center for Forebyggelse af og Kontrol med Sygdomme (ECDC); 3) sikring af bæredygtigheden af nationale programmer til forebyggelse af og kontrol med HIV-, tuberkulose og hepatitis
            
            
               Styrke de nationale tværsektorielle foranstaltninger til bekæmpelse af antimikrobiel resistens, bl.a. ved at styrke overvågningen og den hensigtsmæssige anvendelse af antimikrobielle stoffer og infektionskontrol i sundhedsmiljøer.
            
            
            
               
            
               2.7Konnektivitet, energieffektivitet, miljø, klimaforanstaltninger og civilbeskyttelse
            
            
            
               Transport
            
            
               Parterne vil samarbejde om at styrke gennemførelsen af EU-retten inden for alle transportformer, der er nævnt i de relevante bilag til den kommende associeringsaftale, og om at støtte Georgien i at:
            
            
            
               Prioriteter på mellemlangt sigt
            
            
               Videreføre gennemførelsen af EU's luftfartslovgivning for at få fuldt udbytte af aftalen om et fælles luftfartsområde mellem EU og Georgien
            
            
               Gennemføre aktiviteter til forbedring af sikkerheden på tværs af alle transportformer (luftfart, vejtransport, søtransport)
            
            
               Udvikle infrastruktur, især ved at udarbejde og gennemføre yderligere projekter til udvikling af det udvidede TEN-T-hovednet som aftalt ved ministermødet under TEN-T-dagene i Rotterdam i 2016.
            
            
               Energisamarbejde
            
            
               Parterne vil samarbejde med det formål at:
            
            
            
               Prioriteter på kort sigt
            
         
         
            
               Afslutte forhandlingerne om Georgiens formelle tiltrædelse af energifællesskabstraktaten som kontraherende part i overensstemmelse med associeringsaftalen
            
            
               Gennemføre den relevante lovgivning inden for el, vedvarende energi, energieffektivitet, energistatistik, energirelaterede miljøspørgsmål og prospektering af kulbrinter i overensstemmelse med de betingelser og vilkår, der er fastsat i protokollen om tiltrædelse af energifællesskabstraktaten og i associeringsaftalen.
            
            
            
               Prioriteter på mellemlangt sigt
            
            
               Tage skridt til at integrere Georgiens energimarked i EU's og styrke Georgiens energisikkerhed og konvergens på lovgivningsområdet ved yderligere at gennemføre relevant EU-lovgivning, herunder relateret afledt ret, der finder anvendelse på Georgien, i overensstemmelse med associeringsaftalen og forpligtelserne over for Energifællesskabet, og i overensstemmelse med den tidsplan, som Georgien har godtaget inden for disse rammer
            
            
               Samarbejde om at tiltrække international støtte til bæredygtig energiudvikling, herunder fra internationale klimafonde og andre finansielle instrumenter
            
            
               Styrke Georgiens energiinfrastrukturnet og -sammenkoblinger, navnlig:
            
            
               – med hensyn til el, fremme af grænseoverskridende handel og sammenkoblinger med Armenien, Aserbajdsjan og Tyrkiet og styrkelse af Georgiens transmissionsnet
            
            
               – med hensyn til naturgas, udvidelse af de vigtigste gasrørledninger, herunder til at lette udbygningen af gasledningen i Sydkaukasus på georgisk territorium samt støtte/fremme af andre projekter af regional betydning vedrørende transit af gas og olie såsom TANAP, TAP, AGRI, EAOTC m.fl. for at sikre transporten af kaspiske energiressourcer til vestlige markeder].
            
            
            
               Miljø 
            
            
               Parterne vil samarbejde med det formål at:
            
            
               Prioriteter på kort sigt
            
            
               Styrke miljøforvaltningen ved at vedtage og gennemføre ny lovgivning i Georgien om miljøkonsekvensvurdering, strategisk miljøvurdering og ny lovgivning om erstatningsansvar på miljøområdet ved at sikre offentlig adgang til miljøoplysninger og offentlig deltagelse i beslutningsprocesser, ved at involvere alle interesserede parter samt ved at integrere miljøet i andre politikområder og forbedre informationsudvekslingen om miljø i overensstemmelse med principperne for det fælles miljøinformationssystem
            
            
               Vedtage Georgiens tredje nationale miljøhandlingsplan (2017-2021)
            
            
               Vedtage den nationale strategi for forvaltning af radioaktivt affald.
            
            
            
               Prioriteter på mellemlangt sigt
            
            
               Gennemføre Georgiens tredje nationale miljøhandlingsplan (2017-2021) i henhold til NEAP 3-tidsrammen
            
            
               Fortsætte tilnærmelsen af Georgiens lovgivning til EU-retten og gennemføre bestemmelserne i EU-direktiver og -forordninger, jf. de relevante bilag til associeringsaftalen
            
         
         
            
               Udarbejde en køreplan for ratificering og gennemførelse af multilaterale miljøaftaler, herunder bl.a. UNECE-konventionen om beskyttelse og udnyttelse af grænseoverskridende vandløb og internationale søer og UNECE-konventionen om grænseoverskridende virkninger af industriulykker. Blive part i Espoo-konventionen og den tilhørende protokol om strategisk miljøvurdering.
            
            
            
               
            
               Klimaændringer
            
            
               Parterne vil samarbejde med det formål at:
            
            
               Prioriteter på kort sigt 
            
            
               Færdiggøre og vedtage en lavemissionsudviklingsstrategi for Georgien.
            
            
            
               Prioriteter på mellemlangt sigt
            
            
               Tilnærme Georgiens lovgivning til EU's retsakter og internationale instrumenter som omhandlet i associeringsaftalen i overensstemmelse med de heri relevante bilag.
            
            
               Tage de nødvendige skridt til at ratificere Parisaftalen om klimaændringer og gennemføre nationalt bestemte bidrag til den globale reaktion på klimaændringer
            
            
               Integrere klimaindsatsen i sektorpolitikker og -tiltag og styrke kapaciteten hos forskellige myndigheder med henblik på gennemførelse af klimaindsatsen på tværs af sektorer
            
            
               Styrke Georgiens regelsæt for gennemsigtighed for klimaindsatsen, navnlig gennem en solid national ordning for overvågning af og rapportering om klimapolitikker, foranstaltninger og drivhusgasemissioner, som bygger på EU-modellen
            
            
               Vedtage og gennemføre Georgiens langsigtede drivhusgasemissionsudviklingsstrategi for midten af dette århundrede.
            
            
            
            
               
            
               Civilbeskyttelse
            
            
               Parterne vil samarbejde for at styrke katastrofeforebyggelse, -beredskab og -indsats. Med henblik herpå vil parterne bl.a.: 
            
            
         
         
            
               Prioriteter på kort sigt
            
            
               Undersøge mulighederne for at fastlægge de mest hensigtsmæssige former for samarbejde i forhold til Georgiens risikoprofil og lovgivningsmæssige og organisatoriske rammer, f.eks. gennem bilaterale administrative ordninger eller brevveksling af hensigtserklæringer
            
            
               Gøre fremskridt med udviklingen af en landsdækkende katastroferisikovurdering og -kortlægning og efter behov støtte udviklingen af det elektroniske regionale risikoatlas samt sikre effektiv udnyttelse heraf på nationalt og regionalt plan.
            
            
            
               Prioriteter på mellemlangt sigt
            
            
               Sikre effektiv kommunikation døgnet rundt, herunder udveksle tidlige varslinger og oplysninger om store katastrofer, der berører EU og Georgien samt tredjelande, hvor parterne er involveret i katastrofeindsats 
            
            
               Lette gensidig bistand i tilfælde af større kriser, alt efter behov og såfremt der er tilstrækkelige midler til rådighed
            
            
               Fremme vedtagelse og gennemførelse af EU's retningslinjer for støtte fra værtsnationen
            
            
               Forbedre videnbasen om katastroferisici ved at intensivere samarbejdet om datatilgængelighed og -sammenlignelighed 
            
            
               Gøre fremskridt med udviklingen af en landsdækkende katastroferisikovurdering og -kortlægning og efter behov støtte udviklingen af det elektroniske regionale risikoatlas samt sikre effektiv udnyttelse heraf på nationalt plan
            
            
               indlede arbejdet på at udvide det europæiske Copernicus-oversvømmelsesvarslingssystem til at omfatte Georgien i samarbejde med Europa-Kommissionens Fælles Forskningscenter
            
            
               Forbedre forebyggelsen af og beredskabet over for industrikatastrofer og teknologiske katastrofer udløst af naturkatastrofer
            
            
               Indlede en dialog om de politiske aspekter af katastrofeforebyggelse, -beredskab og -indsats gennem udveksling af bedste praksis, fælles uddannelsesforløb, øvelser, studiebesøg, workshopper og møder til udveksling af erfaringer fra virkelige nødoperationer og øvelser.
            
            
            
               
            
               2.8Mobilitet og mellemfolkelig kontakt
            
            
            
               Samarbejde inden for forskning, teknologisk udvikling og innovation
            
            
               Parterne vil samarbejde om at:
            
            
         
         
            
               Prioriteter på kort sigt
            
            
               Udvikle en vision og strategi for den georgiske ordning for videnskab, teknologi og innovation inden for det europæiske forskningsrum, der omfatter politiske beslutningstagere, uddannelses- og forskningsmiljøet, erhvervslivet og civilsamfundets ledere
            
            
               Støtte til udvikling og gennemførelse af innovationspolitik, herunder reguleringsrammer og infrastruktur til innovation.
            
            
            
               Prioriteter på mellemlangt sigt
            
            
               Skabe størst mulige fordele for Georgien af associeringen til Horisont 2020-programmet og tilskynde til øget deltagelse i forsknings- og uddannelsesprogrammet for Euratom, der supplerer Horisont 2020, navnlig inden for nuklear sikkerhed og strålingsbeskyttelse på grundlag af indkaldelser af konkurrerende forslag
            
            
               Styrke de menneskelige, materielle og institutionelle ressourcer for at forbedre forsknings- og innovationskapaciteten
            
            
               Støtte Georgien i gradvist at tilnærme sin lovgivning til den relevante EU-lovgivning og internationale instrumenter inden for de fastsatte frister i bilag XXIX til associeringsaftalen.
            
            
            
               Almen uddannelse, erhvervsuddannelse og ungdomsanliggender
            
            
               Parterne vil samarbejde om generel modernisering og reform af Georgiens ordninger for uddannelse og erhvervsuddannelse samt på ungdomsområdet, navnlig ved at:
            
            
               Prioriteter på mellemlangt sigt
            
            
               Gennemføre fælles projekter og udvekslinger med henblik på at fremme Georgiens videre integration i det europæiske område for videregående uddannelse inden for rammerne af landets medlemskab af Bolognaprocessen, bl.a. ved at styrke et uafhængigt og udviklingsorienteret kvalitetssikringssystem, fremme aktiv deltagelse af interessenter og civilsamfundet i reformprocesserne og styrke samarbejdet mellem uddannelsessystemet og arbejdsmarkedet om at øge kandidaternes beskæftigelsesegnethed 
            
            
               Fremme samarbejde mellem forsknings- og uddannelsesinstitutioner, kapacitetsopbygning og mobilitet for studerende og personale gennem programmet Erasmus+ og forskeres mobilitet, uddannelse og karriereudvikling gennem Marie Skłodowska-Curie-aktioner
            
            
               Tilskynde til en strategisk tilgang til erhvervsrettet uddannelse med henblik på at bringe Georgien erhvervsuddannelsessystem på linje med den modernisering af EU's erhvervsuddannelsesstrukturer, der er målet for Københavnprocessen, og gennem processens instrumenter og under hensyntagen til princippet om lige muligheder 
            
            
               Tilskynde til en strategisk tilgang til ungdomspolitik og forbedre udvekslingerne og samarbejdet inden for ikke-formel uddannelse for unge og ungdomsarbejdere som et middel til at fremme interkulturel dialog og støtte civilsamfundet, herunder gennem ungdomsdelen af Erasmus+
            
            
               Sikre retten til uddannelse for alle børn og unge, herunder personer med særlige uddannelsesmæssige behov; udvikle uddannelsessystemet i overensstemmelse med deres særlige uddannelsesmæssige behov.
            
            
            
               Samarbejde på det kulturelle område 
            
            
               Parterne vil:
            
         
         
            
               Fremme gennemførelsen af UNESCO's konvention om beskyttelse og fremme af de kulturelle udtryksformers mangfoldighed fra 2005
            
            
               Samarbejde om at udvikle en inklusiv kulturpolitik i Georgien og om at bevare og værdsætte kultur- og naturarven med henblik på at fremme socioøkonomisk udvikling
            
            
               Fremme georgiske kulturelle og audiovisuelle aktørers deltagelse i kulturelle/audiovisuelle samarbejdsprogrammer, navnlig programmet Et Kreativt Europa.
            
            
            
               Samarbejde på det audiovisuelle område og medieområdet
            
            
               Parterne vil samarbejde om at forberede gennemførelsen af EU-retten, der er nævnt i de relevante bilag til associeringsaftalen, og støtte Georgien med hensyn til at:
            
            
            
               Prioriteter på mellemlangt sigt
            
            
               Arbejde for at styrke mediernes uafhængighed og professionalisme under overholdelse af relevante europæiske standarder og tilnærme lovgivningen på det audiovisuelle område til EU-retten som omhandlet i associeringsaftalen, bl.a. ved at udveksle synspunkter om audiovisuel politik, og relevante internationale standarder, herunder samarbejde om bekæmpelse af racisme og fremmedhad 
            
            
               Udveksle bedste praksis om mediefrihed, mediepluralisme, afkriminalisering af æreskrænkelse, beskyttelse af journalisters kilder og mediernes håndtering af kulturel mangfoldighed gennem regelmæssig dialog
            
            
               Sikre, at myndigheder/organer, der fører tilsyn med medierne, får styrket deres kapacitet og uafhængighed. 
            
            
            
               
            
               Regionaludvikling og regionalt samarbejde
            
            
               Parterne vil inden for rammerne af regionaludviklingspolitikkerne og dialogen mellem EU og Georgien om regionalpolitik samarbejde om Georgiens indsats for at:
            
            
            
               Prioriteter på kort sigt
            
            
               Fuldende gennemførelsen af det regionale udviklingsprogram for 2015-2017, herunder gennem etablering af effektiv interinstitutionel koordinering og forvaltningsmekanismer på flere myndighedsniveauer
            
            
               Udarbejde det efterfølgende flerårige program, herunder potentielle investeringer på områder som f.eks. innovation og SMV'er med henblik på at skabe bæredygtig vækst for alle regioner i Georgien.
            
            
         
         
            
               Prioriteter på mellemlangt sigt
            
            
               Yderligere bistå myndighederne i deres bestræbelser på at styrke forvaltning på flere myndighedsniveauer og bestræbelserne på at opbygge kapacitet hos subnationale myndigheder og andre regionale udviklingsinstanser 
            
            
               Støtte integrerede foranstaltninger med flere aktører med henblik på Georgiens territoriale udvikling, som f.eks. på området fysisk planlægning, vandforvaltning og affaldshåndtering, el, veje og anden grundlæggende infrastruktur, diversificering af landdistrikternes økonomi, turisme og erhvervsudvikling
            
            
               Videreudvikle det tematiske samarbejde og informationsudveksling, herunder ved at gøre bedst mulig brug af den fælles erklæring om en regional politisk dialog mellem Europa-Kommissionen og Georgiens regering.
            
            
            
               Deltagelse i EU's agenturer og programmer
            
            
               Parterne vil:
            
            
               Prioriteter på mellemlangt sigt
            
            
               Gennemgå gennemførelsen af protokollen om deltagelse i EU's programmer på grundlag af Georgiens faktiske deltagelse i visse EU-programmer.
            
            
            
               Opsøgende arbejde med offentligheden og synlighed i offentligheden
            
            
               Parterne vil samarbejde om at sikre en velinformeret debat, herunder med en bredere offentlighed og georgiske borgere, om mulighederne ved og konsekvenserne af Georgiens tilnærmelse til EU, herunder associeringsdagsordenen og særligt den vidtgående og brede frihandelsaftale.